
МОДЕЛ УГОВОРА



ЈАВНИ УГОВОР
о јавно-приватном партнерству за дугорочну испоруку топлотне енергије систему даљинског грејања Јавно комунално-стамбено предузеће „Зајечар“, Зајечар из новоинсталисаних котлова на дрвну биомасу и котлова на гас



Закључен дана [унети датум], у [унети место], између:

1. Град Зајечар, Трг Ослобођења бр.1, 19000 Зајечар, МБ: 07189923, ПИБ: 101757838, кога заступа Бошко Ничић, градоначелник (у даљем тексту: „Јавно тело 1“), и

Јавно комунално - стамбено предузеће Зајечар, Зајечар, Николе Пашића 68, 19000 Зајечар, МБ: 17263749, ПИБ: 100578809, кога заступа Небојша Божиновић, в.д. директора (у даљем тексту: „Јавно тело 2“)

(у даљем тексту заједно: „Јавни партнер“)

и

2. Привредног друштва [унети назив друштва], [унети адресу], МБ: [унети МБ], ПИБ: [унети ПИБ], кога заступа [унети заступника], са рачуном у пословној банци [унети банку и рачун] (у даљем тексту: „Приватни партнер“), и

Друштва за посебне намене [унети назив друштва], [унети адресу], МБ: [унети МБ], ПИБ: [унети ПИБ], кога заступа [унети заступника], са рачуном у пословној банци [унети банку и рачун] (у даљем тексту: „ДПН“).

Осим уколико је самим Уговором другачије одређено или наведено, термини коришћени у овом Уговору имаће следећа значења:

1. Активности имплементације означавају све активности за које је приватни партнер/ДПН одговоран у складу са уговором током Периода имплементације, а које су евидентиране у Дневнику активности у Периоду имплементације, што, између осталог, укључује изградњу, доградњу, реконструкцију, адаптацију и санацију, као и уградњу/инсталацију и Пуштање у пробни рад котларница, њихових делова и опреме везано за реализацију уговорних обавеза.

2. Активности у Периоду Главне обавезе су све активности за чије предузимање је током Периода Главне обавезе у складу са Уговором одговорно ДПН/приватни партнер и које су унете у Дневник активности у Периоду Главне обавезе, укључујући, између осталог, пружање услуге испоруке топлотне енергије, одржавање система производње топлотне енергије, контролу, итд.

3. Вредност јавне набавке означава процењену вредност Пројекта, која износи 58.050.000 EУР без ПДВ-а , односно ____________________ РСД без ПДВ, прерачунато по  курсу  од 1 ЕУР=______ РСД.

4. Дневник активности у Припремном периоду означава евиденцију свих Припремних активности које спроводи ДПН, коју води ДПН, а потврђују Уговорне стране на крају Припремног периода.

5. Дневник активности у Периоду имплементације означава евиденцију свих Активности имплементације које спроводи ДПН, коју води ДПН, а потврђују Уговорне стране на крају Периода имплементације.

6. Дневник активности у Периоду Главне обавезе означава евиденцију свих активности током Периода Главне обавезе које спроводи ДПН, коју води ДПН, а потврђују Уговорне стране у правилним временским интервалима до краја Уговорног периода при чему је тај интервал предмет договора између Уговорних страна.

7. ДПН је привредно друштво које пружа енергетске услуге и које је основано од стране Приватног партнера, како би закључило Уговор и извршавало обавезе које произлазе из овог Уговора.

8. Енергија обухвата све видове енергије и горива који се испоручују у складу са овим уговором, као и припадајућу потрошњу/коришћење укључујући одредбе ангажоване снаге/капацитета.

9. Испорука енергије је достављање коначне топлотне енергије од стране ДПН-а Јавном партнеру на уговореним тачкама преноса.

10. Јавно тело 1 означава Град Зајечар.

11. Јавно тело 2 означава Јавно комунално - стамбено предузеће Зајечар, Зајечар („ЈКСП Зајечар“).

12. Јавни партнер се састоји од Јавног тела 1 и Јавног тела 2, који су заједно надлежни за реализацију Пројекта.

13. ЈКСП је јавно комунално предузеће које обавља активности производње и дистрибуције Топлотне енергије и/или воде на територији на којој се налазе Уговорни објекти.

14. Kотларница 1 обухвата инсталације и пратећу опрему на изградњи система производње топлотне енергије – котларнице Плажа .

15. Котларница 2 обухвата инсталације и пратећу опрему на изградњи система производње топлотне енергије – котларнице Кључ.

16. Овлашћени представници су представници Уговорних страна, овлашћени да предузимају радње у име и/или за рачун Уговорних страна. 

17. ОДС је Оператер дистрибутоивног система електричне енергије.

18. Период Главне обавезе је период испоруке потребне количине топлотне енергије Јавном партнеру од стране ДПН-а/Приватног партнера, и одржавања и експлоатације инсталација, који почиње од датума када су Уговорне стране потврдиле Дневник активности у Периоду имплементације, и траје 30 (тридесет) година.

19. Период имплементације је период спровођења различитих активности које се односе на реализацију Уговорних енергетских инсталација, почев од датума када Уговорне стране потврде потписом и печатом Дневник активности у Припремном периоду, а завршава се када Уговорне стране потврде потписом и печатом Дневник активности у Периоду имплементације.

20. Подизвођач је било које лице са којим је Приватни партнер/ДПН склопио подуговор за извођење дела радова и/или услуга у вези са Уговорним енергетским инсталацијама по овом Уговору, за чије радове/услуге он одговара као да их је сам извео.

21. Понуда означава понуду Приватног партнера бр. ____________ [унесите одговарајући број понуде] од ______________[унесите датум] која је прихваћена од стране Јавног партнера и на основу које је успостављено јавно-приватно партнерство по овом Уговору (приложена уз овај Уговор).

22. Приватни партнер је ______________ [уписати назив друштва или, у зависности од случаја друштава у случају конзорцијума] које је организовано и постоји по законима ________________ [унети релевантну/е јурисдикцију/е], под матичним бројем друштва (друштава) ________ [матични број(еви)], са регистрованим седиштем на адреси _____________ [адреса], а које је од стране Јавног партнера у поступку јавне набавке и јавно-приватног партнерства без елемената концесије изабрано као најповољнији понуђач и који је основао ДПН-а за потребе реализације овог Уговора.

23. Припремни период је период спровођења планских и пројектантских активности које се односе на Припремне активности до потврђивања Дневника активности у Припремном периоду потписима и печатима Уговорних страна.

24. Припремне  активности су све активности, за које је ДПН одговоран по основу овог Уговора у Припремном периоду и које води у Дневнику активности у  Припремном периоду укључујући, између осталог, временско планирање, прибављање дозвола, мишљења и техничких услова од ОДС и ЈКСП, израду техничке документације и техничку контролу техничке документације за Уговорне енергетске инсталације, као и набавку материјала и опреме и предузимање активности које су потребне за прибављање правноснажне грађевинске дозволе или друге дозволе коју ДПН мора да прибави и која омогућава отпочињање грађевинских радова, у складу са важећим прописима.

25. Пројекат означава пројекат јавно-приватног партнерства који се састоји од потпуног извршења уговорних обавеза Уговорних страна током трајања Уговорног периода, а који има за циљ уговорну испоруку топлотне енергије, као и модернизацију постојећег енергетског снабдевања и постојећих инсталација за производњу енергије.

26. Пуштање у пробни рад је активност провере и потврђивања да су инсталирана опрема, инсталације и/или делови инсталација, односно Уговорне енергетске инсталације, након пуштања у пробни рад у потпуности оперативне и спремне за коришћење. Пуштање у пробни рад мора бити усклађено са техничким прописима и стандардима који се тичу грађевинске дозволе или било које друге релевантне дозволе потребне за започињање и извођење радова, тако да се дозвола за пробни рад и, након тога, употребна дозвола за инсталирану опрему, инсталације и/или делове инсталација, односно Уговорне енергетске инсталације из Прилога 2, уколико је потребна, могу прописно издати.

27. Топловод обухвата инсталације и пратећу опрему постојећег топловода и потребне трасе прикључних цевовода који ће Јавни партнер повезати на Уговорне енергетске инсталације и на делове недостајуће топловодне мреже која ће бити изграђена од стране Приватног партнера и чија ће топловодна мрежа бити предмет доградње, санације и реконструкције од стране Јавног партнера у складу са одредбама Уговора и/или накнадно договореном динамиком.

28. Уговор означава јавни уговор о јавно-приватном партнерству за дугорочну испоруку топлотне енергије систему даљинског грејања Јавног тела 2 из новоинсталисаних котлова на дрвну биомасу и котлова на гас закључен између Јавног партнера и Приватног партнера/ДПН-а.

29. Уговорне енергетске инсталације означавају заједно Kотларницу 1 и Котларницу 2.

30. Уговорне стране (или Стране) су Јавни партнер и ДПН, а зависно од контекста, то је и Приватни партнер на начин како је то ближе предвиђено одредбама Уговора које уређују Гаранције и средства обезбеђења, Престанак Уговора, односно на местима где се то у складу са духом и тумачењем Уговора подразумева.

31. Уговорни објекти представљају целину објеката, тј. потрошача који су прикључени на даљински систем грејања Јавног тела 2 и које Јавно тело 2 снабдева топлотном енергијом у складу са условима који су ближе одређени у овом Уговору, на начин како је то приказано у Прилогу 1.

32. Уговорни период значи период од ступања на снагу овог Уговора све до истека Периода главне обавезе из овог Уговора.

Имајући у виду:

(A) Да је Јавни партнер размотрио могућност успостављања модела јавно-приватног партнерства без елемената концесије који за предмет има финансирање, пројектовање, изградњу и одржавање топлане на биомасу и компромовани гас са производњом и испоруком топлотне енергије на територији града Зајечара на период од 30 година односно поверавање комуналне делатности/пружања услуге производње и испоруке топлотне енергије по моделу Energy Supply Contract;
(B) Да је основ Пројекта замена еколошки неповољног фосилног горива у употреби економски повољнијим и еколошки прихватљивијим обновљивим извором енергије – дрвном биомасом и природним компримованим гасом (CNG), односно природним гасом уколико се стекну услови за увођење природног гаса;

(C) Да је, у складу са чланом 27. став 3. Закона о јавно-приватном партнерству и концесијама, Комисија за јавно-приватно партнерство је дала Мишљење бр. _______ од ________ године, да се предметни Пројекат може реализовати у форми јавно-приватног партнерства;

(D) Да је Јавни партнер покренуо отворени поступак јавне набавке чији је предмет избор приватног партнера и додела јавног уговора за дугорочну производњу и испоруку топлотне енергије из дрвне биомасе и природног гаса, са учешћем биомасе у производњи топлотне енергије од најмање 50%, за време трајања Уговора уз изградњу Уговорних енергетских инсталација за производњу енергије којом се снабдевају објекти прикључени на даљински систем грејања Јавног тела 2;

(E) Да је у поступку избора приватног партнера Јавни партнер дана [унети датум] донео Одлуку о додели уговора број [унети број] од [унети датум] 20__. . године, којом је усвојена понуда Приватног партнера број [унети број] од [унети датум] 20__. . године, као најповољнијег понуђача;

(F) Да је Приватни партнер основао _______________ д.о.о. као друштво за посебне намене (ДПН) у складу са законом који уређује јавно-приватно партнерство и концесије у Републици Србији, да закључи овај Уговор и извршава обавезе на начин и под условима предвиђеним овим Уговором;

(G) Да је дана [унети датум] 20__. године, Скупштина града Зајечара дала сагласност на коначни нацрт Уговора;

Уговорне стране су се сагласиле како следи:

1.1. Предмет овог Уговора је регулисање међусобних права и обавеза Уговорних страна у погледу пружања енергетске услуге тј. производње и дугорочне испоруке неопходне количине топлотне енергије Јавном телу 2 од стране ДПН-а, као и модернизација и унапређење енергетске ефикасности система грејања Јавног тела 2. 

1.2. Модернизација и унапређење енергетске ефикасности система грејања Јавног тела 2 подразумева пројектовање, изградњу, инсталацију, као и Пуштање у пробни рад Уговорних енергетских инсталација  од стране ДПН-а на властиту одговорност и испоруку топлотне енергије из Уговорних енергетских инсталација, на ризик и трошак ДПН-а. У циљу реализације ове обавезе ДПН-а, ДПН ће изградити недостајући предизоловани цевовод на Локацији 1 ради повезивања Котларнице 1 на постојећи Топловод, а Јавни партнер ће извршити реконструкцију и санацију проблематичних делова постојеће топловодне мреже  која ће бити прикључена на Уговорне енергетске инсталације које ће изградити ДПН.

1.3. Предмет овог Уговора је и плаћање накнаде од стране Јавног партнера ДПН-у за снабдевање топлотном енергијом и за доступност испорученог система грејања и производње топлотне енергије (Уговорних енергетских инсталација) у складу са одељком VIII, овог Уговора. Јавно тело 1 и Јавно тело 2 су солидарно одговорни за исплату целокупне накнаде ДПН-у (и/или Приватном партнеру), по овом Уговору. 

1.4. Уговор ступа на снагу даном потписивања Уговора од стране Уговорних страна.

1.5. Уговорни период почиње да тече на дан ступања Уговора на снагу у складу са ставом 1. овог члана и траје до окончања Периода главне обавезе.

1.6. Након завршетка Уговорног периода, опрема, техничка документација за опрему и документација о одржавању опреме за Уговорне енергетске инсталације у поседу ДПН-а, биће пренети Јавном партнеру у трајно власништво. 

1.7. Опште одредбе

1.7.1. Реализација Уговора ће бити подељена у три периода, и то у Припремни период, Период имплементације и Период Главне обавезе.

1.8. Припремни период 

1.8.1. Припремни период је период у којем ДПН обавља активности пројектовања, израде и прибављања неопходне документације (идејно решење, пројекат за грађевинску дозволу, пројекат за извођење) као и исходовање неопоходних дозвола и вршење припрема за изградњу, односно реконструкцију Уговорних енергетских инсталација и за изградњу недостајућег топловода на Локацији 1. 

1.8.2. Јавно тело 2 у припремном периоду има обавезу да реконструише и санира проблематичне делове топловодне мреже тако да Уговорне енергетске инсталације буду повезане на постојећи дистрибутивни систем. Јавно тело 1 и Јавно тело 2 имају обавезу даобезбеде права проласка преко катастарских парцела неопходних за изградњу повезноге топловода које изводи Приватни партнер/ДПН. Ове обавезе Јавног партнера морају да буду окончане до краја Припремног периода и њихово окончање представља услов за отпочињање извођења радова у Периоду имплементације од стране ДПН-а.  Припремни период почиње када Јавни партнер обезбеди правноснажну употребну дозволу за постојећу котларницу „Кључ“ и завршава се када Уговорне стране потврде Дневник активности у Припремном периоду. 

1.8.3. Уговорне стране ће потврдити завршетак Припремног периода стављањем потписа и печата на Дневник активности у Припремном периоду. Уговорне стране се обавезују да својим печатом и потписом потврде Дневник активности у Припремном периоду одмах након прибављања правноснажне грађевинске дозволе за изградњу Уговорних енергетских инсталација и недостајућег топловода на Локацији 1 

1.8.4. Припремни период може трајати најдуже 6 месеци. У Припремни период се не урачунава рок за увођење Приватног партнера/ДПН-а или његових подизвођача у Припремне активности који траје до 60 дана.

1.8.5. ДПН неће сносити било какве штетне последице за случај да је прекорачење трајања Припремног периода резултат радњи или пропуста Јавног партнера, који је обавезан да благовремено и уредно достави сву неопходну документацију за потребе прибављања грађевинске дозволе за Уговорне енергетске инсталације и за недостајући топловод као и да ДПН-у омогући право проласка преко катастарских парцела неопходних за изградњу недостајућег топловода, или резултат застоја у раду Јавног партнера и/или других државних органа, организација и јавних тела приликом одлучивања о уредним захтевима ДПН-а за издавање аката и предузимање радњи за сврхе издавања грађевинске дозволе за Уговорне енергетске инсталације.

1.8.6. У случају прекорачења рока трајања Припремног периода из разлога наведених у члану 3.2.5. Уговора, Припремни период ће се продужити за онај број дана колико је трајало кашњење Јавног партнера у погледу достављања потребне документације ДПН-у, односно колико је трајало прекорачење прописаних рокова за издавање потребних дозвола и документације од стране  надлежних органа.

1.9. Период имплементације

1.9.1. Период имплементације је период спровођења активности у вези са реализацијом изградње Уговорних енергетских инсталација и недостајућег топловода на Локацији 1, како су исте и дефинисане у овом Уговору. Изградња и Период имплементације започиње на дан када Уговорне стране потврде стављањем потписа и печата у Дневник активности у Припремном периоду и завршава се када Уговорне стране потврде завршетак у Дневнику активности у Периоду имплементације. Уговорне стране су у обавези да потврде Дневник активности у Периоду имплементације одмах по прибављању дозволе за пробни рад за Уговорне енергетске инсталације, а ДПН ће урадити све у његовој моћи да у најкраћем року након тога, прибави правоснажну употребну дозволу за Уговорне енергетске инсталације. 

1.9.2. Период имплементације траје најдуже 12 месеци.  У сваком случају, Припремни период и Период имплементације заједно не могу трајати дуже од 18 месеци  од дана ступања на снагу Уговора, осим у случају да дође до продужетка рокова Припремног периода и Периода имплементације у складу са овим Уговором.

1.9.3. ДПН неће сносити било какве штетне последице за случај да је прекорачење трајања Периода имплементације резултат радњи Јавног партнера, који је обавезан да благовремено и уредно достави неопходну документацију за потребе прибављања дозволе за пробни рад и употребне дозволе, односно да је прекорачење резултат застоја у раду Јавног партнера и/или других државних органа, организација и јавних тела приликом одлучивања о уредним захтевима ДПН-а за издавање аката и предузимање радњи за сврхе издавања дозволе за пробни рад и употребне дозволе за Уговорне енергетске инсталације и за изграђени недостајући топловод.

1.9.4. У случају прекорачења рока трајања Периода имплементације из разлога наведених у члану 3.3.3. Уговора, Период имплементације ће се продужити за онај број дана колико је трајало кашњење Јавног партнера у погледу достављања потребне документације ДПН-у, односно колико је трајало прекорачење прописаних рокова за издавање потребних дозвола и документације од стране надлежних органа, а Приватни партнер и/или ДПН ће додатно имати право да наплатe пенале/уговорну казну на уговорени начин и у уговореном износу, уколико је то предвиђено овим уговором.

1.10. Период главне обавезе

1.10.1. Период Главне обавезе је период у којем је ДПН дужан да испоручује, а Јавни партнер преузима и плаћа за испоручене количине топлотне енергије произведене у Уговорним енергетским инсталацијама. Претходно извођење радова, као и завршетак радова на изградњи недостајућег топловода на Локацији 1 представља предуслов за почетак Периода Главне обавезе односно испоруку топлотне енергије Јавном партнеру од стране ДПН-а. 

1.10.2. Период Главне обавезе започиње првог дана грејне сезоне који наступа након окончаног Периода имплементације, односно првог дана грејне сезоне који наступа након што  Уговорне стране потврде, стављањем потписа и печата, Дневник активности у Периоду имплементације и траје до краја Уговорног периода.
                        
1.10.3. Период Главне обавезе ће трајати 30 (тридесет) година.

1.11. Функција ДПН-а, удели и промена власништва

1.11.1. ДПН је основано као привредно друштво које на основу овог Уговора пружа енергетску услугу производње и испоруке топлотне енергије и које преузима обавезу извршења енергетске услуге уз побољшање и модернизацију постојећих инсталација за производњу топлотне енергије, којом се снабдева Јавни партнер.

1.11.2. ДПН неће стећи удео у било ком другом правном лицу без сагласности Јавног партнера, при чему Јавни партнер неће без разлога ускратити или задржати давање такве сагласности.

1.11.3. ДПН је дужан да обавести Јавног партнера о било каквој предложеној промени власништва чим то буде практично могуће, а у сваком случају најмање 30 (тридесет) дана пре него што се таква промена власништва изврши.

1.11.4. У случају промене власника, ДПН свакако наставља да испуњава обавезе и послује у складу са овим Уговором све до потпуног извршења обавеза из овог Уговора, у складу са позитивним прописима Републике Србије.

1.11.5. Удели/акције ДПН-а могу бити заложени само за потребе финансирања активности у вези са овим Уговором и само уз сагласност Јавног партнера, при чему таква сагласност неће бити без разлога ускраћена или задржана. Уколико Јавни партнер не изда Приватном партнеру/ДПН-у сагласност за залагање удела/акција ДПН-а у року од 7 дана од пријема обавештења о намери залагања удела/акција, сматраће се да је сагласан са предложеним залагањем. У том случају, упис заложног права на уделима/акцијама у надлежни регистар ће бити извршен без прибављања било какве даље сагласности, присуства или обавештавања Јавног партнера. 

1.11.6. ДПН и сваки накнадни члан/акционар је дужан да обезбеди да одредбе овог члана остану садржане у оснивачком акту и уговору између чланова, и да осигура да је сваки потенцијални директни или индиректни купац удела/акција ДПН-а о томе обавештен пре завршетка преноса удела/акција (доказ о таквом обавештењу ће бити достављен Јавном партнеру у писаној форми од стране ДПН-а).

1.11.7. Приватни партнер, нити било који наредни власник ДПН-а, не може унети у капитал ДПН-а средства оптерећена било каквим теретима у корист трећих лица, нити може на други начин оптеретити ДПН-а било каквим теретима у корист трећих лица, осим терета установљених за потребе финансирања Пројекта.

1.12. Управљање ДПН-ом

1.12.1. ДНП има надзорни одбор састављен од три члана од којих је један представник Јавног партнера, а два су представници Приватног партнера. 

1.12.2. Надзорни одбор ДПН-а одлучује већином гласова и има надлежности утврђене законом који уређује привредна друштва и надлежности утврђене оснивачким актом ДПН-а у складу са овим Уговором.

1.12.3. Надзорни одбор заседа најмање једном годишње, а по потреби и чешће, а обавезно у случају ванредних околности које обухватају тешкоће у вези са спровођењем снабдевања топлотном енергијом Уговорних објеката, које би довеле до прекида испоруке топлотне енергије.

1.13. Усклађеност са прописима

1.13.1. ДПН има обавезу да поступа у складу са законом, техничким и другим прописима и добрим пословним обичајима у Републици Србији, приликом извршавања својих уговорних обавеза, као и у складу са условима који су садржани у овом Уговору.

1.13.2. ДПН има обавезу да своје уговорне обавезе извршава стручно и одговорно и у складу са добром праксом струке.

1.14. Право избора Уговорних енергетских инсталација

1.14.1. ДПН ће, у складу са овим Уговором и Прилогом 2, одлучивати које Уговорне енергетске инсталације ће бити уграђене. Сходно томе, докле год ДПН поступа у складу са својим овлашћењима и овим Уговором, Јавни партнер не може да одбије Уговорне енергетске инсталације, осим у случају када Јавни партнер докаже непоштовање релевантних техничких прописа и важећих стандарда у Републици Србији од стране ДПН-а. 

1.14.2. У случају када ДПН процени, током трајања Припремног периода или Периода имплементације, да су измене карактеристика Уговорних енергетских инсталација објективно потребне да би имплементација Уговорних енергетских инсталација била изводљива и/или да би били испуњени услови које прописују прописи из области безбедности и здравља на раду, противпожарне заштите и заштите животне средине, било због неслагања између релевантне техничке документације и стварног стања, или из неких других оправданих техничких разлога, ДПН ће доставити Јавном партнеру писани захтев са образложењем, у циљу прибављања сагласности Јавног партнера да настави са предложеним променама, а Јавни партнер такав захтев неће одбити без оправданог разлога.

1.14.3. Након пријема таквог захтева ДПН-а, Јавни партнер је у обавези да одговори у писаном облику на (писани) захтев ДПН-а у року од 7 дана.

1.14.4. Уколико Јавни партнер не одговори на писани захтев ДПН-а у року од наведених 7 дана, сматраће се да је он одобрио захтев ДПН-а.

1.14.5. Уколико су релевантне промене Уговорних енергетских инсталација такве природе да, у складу са важећим прописима захтевају измену овог Уговора, у року од наредних пет дана од датума када Јавни партнер одобри захтев из члана 5.1.2. Уговора, тј. од дана од којег се сматра да је Јавни партнер одобрио захтев ДПН-а у складу са чланом 5.1.4. Уговора, Јавни партнер ће покренути поступак прибављања потребних одобрења за закључење измена и допуна овог Уговора ради уношења релевантних измена Уговорних енергетских инсталација у Уговор, у складу са законом који регулише јавно приватно партнерство и концесије. У истом року Јавни партнер ће доставити ДПН-у писано обавештење које се тиче правних корака који су у том смислу предузети. 

1.14.6. У року од 7 дана од дана када Јавни партнер прописно прибави потребна одобрења за закључивање измена и допуна овог Уговора, Јавни партнер и ДПН ће приступити и закључити измене и допуне овог Уговора ради уношења релевантних измена Уговорних енергетских инсталација у Уговор, у складу са законом који регулише јавно-приватно партнерство и концесије.  

1.14.7. У току периода који почиње на дан када ДПН достави Јавном партнеру захтев за измене Уговорних енергетских инсталација сходно члану 5.1.2. Уговора, а завршава се на дан када уговорне стране прописно закључе релевантну измену и допуну Уговора у складу са овим чланом, рокови за извршење уговорних обавеза ДПН-а у оквиру Припремног периода и/или Периода имплементације мирују.

1.15. Обавеза обезбеђивања финансијских средстава за реализацију Уговорних енергетских инсталација

1.15.1. ДПН се обавезује да обезбеди потребна средства за финансирање трошкова реализације изградње Уговорних енергетских инсталација из властитих средстава и/или кредита и/или других извора финансирања.

1.16. Контрола квалитета

1.16.1. Током трајања Уговорног периода, ДПН сноси инжењерски и економски ризик рада, одржавања и поправке Уговорних енергетских инсталација у складу са функционалним спецификацијама из овог Уговора.

1.16.2. ДПН ће доказати безбедност и ефикасност рада система током прегледа/контроле у складу са важећим техничким прописима. ДПН ће благовремено доставити нацрт обрасца за преглед како би он могао да буде завршен у консултацији са Јавним партнером пре прегледа.

1.17. Обавезе ДПН-а у Припремном периоду, између осталог, обухватају:

(a) Обавештавање Овлашћеног представника Јавног партнера о Уговорним енергетским инсталацијама чије је постављање предвиђено, и то пре него што оне буду реализоване, односно о свим мерама енергетске ефикасности/мерама унапређења чија је имплементација предвиђена Пројектом пре него што се имплементирају. ДПН ће савесно размотрити све резерве и захтеве за измену и/или алтернативне предлоге Јавног партнера и проценити њихове добре и лоше стране. Уколико након тога ДПН закључи да не постоје никакве објективне техничке или финансијске користи у вези са овим предлозима, резервама или захтевима, он има обавезу да хитно обавести Јавног партнера о таквим закључцима и биће му дозвољено да постави конкретне Уговорне енергетске инсталације како је то предвиђено у његовој Понуди и у овом Уговору;

(b) Израду и прибављање целокупне техничке документације неопходне за добијање обавезних дозвола, односно за изградњу Уговорних енергетских инсталација и за изградњу недостајућег повезног топловода на Локацији 1, у мери у којој то захтевају важећи прописи, која обавезно укључује идејни пројекат и пројекат за извођење, а у складу са процедуром и пројекат за грађевинску дозволу уколико је неопходан;

(c) Спровођење активности неопходних за прибављање правоснажне грађевинске дозволе или друге дозволе за Уговорне енергетске инсталације и за изградњу недостајућег повезног топловода на Локацији 1 која омогућава почетак Активности имплементације у складу са важећим прописима и вршење других Припремних активности;

(d) Набавка материјала и опреме за реализацију Уговорних енергетских инсталација; 

(e) Набавка материјала и опреме за реализацију изградње недостајућег, повезног топловода на Локацији 1;

(f) Прибављање дозвола, одобрења, мишљења и техничких услова од ОДС и ЈКП за израду техничке документације и техничку ревизију;

(g) Израда захтева за процену потребе израде студије утицаја на животну средину; 

(h) Обезбеђење одговорног пројектанта који поседује одговарајућу лиценцу као и именовање главног пројектанта који је одговоран за усклађеност извода из пројекта са подацима из пројекта за дозволу за извођење и који својим потписом потврђује усаглашеност свих појединачних делова пројекта;

(i) Израда геодетских елабората изведених објеката за потребе техничког пријема и формирање комисије за технички пријем објекта;

(j) Редовно вођење Дневника активности у Припремном периоду, у складу са чланом 15.2.1. Уговора.

1.18. Обавезе ДПН-а у Периоду имплементације, између осталог, обухватају:

(a) Извођење грађевинских радова на изградњи Уговорних енергетских инсталација, уз инсталацију све потребне опреме и уређаја са пратећим садржајима, укључујући унутрашње саобраћајнице, као и испоруку и монтажу покретних подова за складиштење дрвне биомасе и транспортера за транспорт дрвне биомасе из складишта у котао, све према спецификацији из Прилога 2;

(b) Извођење грађевинских и других потребних радова на изградњи недостајућег, повезног топловода на Локацији 1; 

(c) Планирање и координацију Активности имплементације са Овлашћеним представником Јавног партнера како би се на најмању могућу меру свело ометање редовних активноти јавног партнера, у мери у којој је то практично изводљиво;

(d) Дефинисање оперативних процедура и процедура одржавања Уговорних енергетских инсталација;

(e) Ажурно извештавање Јавног партнера када ДПН дође до стварних сазнања која могу бити од битног утицаја на безбедност или ефикасно коришћење реконструисаних и новоинсталираних система;

(f) Добијање стандардних гаранција од подизвођача, испоручилаца опреме и материјала за ефикасност, квалитет и исправно функционисање;

(g) Пријем опреме и материјала;

(h) Правилно и редовно одлагање неисправних и/или замењених инсталација, делова инсталација и опреме у складу са важећим прописима Републике Србије; 

(i) Пуштање у пробни рад изведених радова, новоинсталиране опреме и инсталација, спровођење свих активности потребних за прибављање употребне дозволе;

(j) Спровођење свих активности потребних за прибављање дозволе за пробни рад и употребне дозволе за Уговорне енергетске инсталације, као и других обавеза неопходних за Активности имплементације;

(k) Редовно вођење грађевинског дневника и других евиденција предвиђених важећим прописима;

(l) Редовно вођење Дневника активности у Периоду имплементације, у складу са чланом  15.3.1. Уговора.

1.19. Испорука топлотне енергије – главне обавезе

1.19.1. ДПН се обавезује да произведе и испоручи потребну количину топлотне енергије Јавном телу 2 на тачкама за пренос топлотне енергије - мерачима топлотне енергије (калориметрима), како је наведено у Прилогу 2 овог Уговора. Топлотна енергија се добија из котлова на биомасу и гас, у сразмери од најмање 50% из биомасе. По окончању изградње Уговорних енергетских инсталација на начин и под условима предвиђеним овим Уговором ДПН ће производити и испоручивати минимално 25.000 МWh годишње из Уговорних енергетских инсталација, док максимална, односно пројектована количина испоруке топлотне енергије износи 30.000 МWh годишње.

1.19.2. ДПН је дужан да обезбеди да Уговорне енергетске инсталације имају капацитет способан да произведе 30.000 МWh годишње.

1.19.3. Период испоруке потребне количине топлотне енергије за потребе грејања уговорених објеката започиње 15. октобра сваке године током трајања Периода Главне обавезе, а завршава се 15. априла сваке наредне године, што одговара почетку и завршетку трајања једне грејне сезоне.

1.19.4. Уколико настане потреба за испоруком топлоте за грејање пре и након наведеног периода, Јавни партнер се обавезује да неодложно, а најкасније у року од 3 (три) дана пре почетка испоруке о томе писмено обавести ДПН.

1.19.5. ДПН ће унапред известити Јавног партнера о сваком кратком прекиду снабдевања које је неопходно због изузетних околности или активности на одржавању и оправци.

1.19.6. ДПН је дужан да обезбеди потребну количину топлотне енергије, како би омогућио Јавном партнеру да је испоручи корисницима на начин који задовољава адекватан топлотни ниво (20+-2 степена у дневном режиму, а технолошки минимум грејања у режиму ноћног грејања), нарочито у односу на одржавање стандардне унутрашње температуре у просторијама у складу са важећим Правилником о енергетској ефикасности зграда („Службени Гласник РС“, бр. 61/2011), у делу који се односи на унутрашње температуре у просторијама предметних намена. Испорука потребне количине топлотне енергије од стране ДПН-а условљена је извршењем обавезе на страни Јавног партнера да обезбеди да укупни губици топлоте и воде у топловодној мрежи не прелазе 12%, у року од 3 године од почетка периода главне обавезе.

1.20. Обавезе ДПН-а у раду система за испоруку топлотне енергије

1.20.1. У обиму у коме то омогућавају важећи прописи Републике Србије, а у сврху испоруке топлотне енергије, ДПН ће, на властиту одговорност, на властити ризик и на властити трошак, управљати радом и одржавати Уговорне енергетске инсталације и све њене припадајуће делове наведене у  Прилогу 2. 

1.20.2. Обавезе ДПН-а у погледу снабдевања топлотном енергијом укључују све активности које се односе на рад и исправно функционисање рада Уговорних енергетских инсталација, а нарочито:

(a) Стално праћење, контрола и обезбеђивање нормалног рада Уговорних енергетских инсталација, укључујући услугу отклањања квара на позив, у складу са важећим прописима,

(b) Превентивно и интервентно одржавање, оправке и чишћење Уговорних енергетских инсталација, укључујући системе издувних гасова, бројила и друге мерне инструменте, у складу са важећим прописима,

(c) Куповина горива и материјала за Уговорне енергетске инсталације,

(d) Обезбеђивање и верификација енергетски ефикасног рада система Уговорних енергетских инсталација,   

(e) Достављање података (или испуњавање формулара, уколико је примењиво) неопходних Јавном партнеру за састављање годишњих извештаја о постизању циљева енергетске ефикасности у складу са важећим прописима у Републици Србији,

(f) Вршење оправке оштећења Уговорних енергетских инсталација које проузрокују ДПН и његови запослени.

1.21. Одржавање Уговорних енергетских инсталација

1.21.1. ДПН се обавезује да обезбеди добро извршење посла и правилно функционисање Уговорних енергетских инсталација, како је предвиђено одредбама овог Уговора. ДПН се обавезује да одржава Уговорне енергетске инсталације у складу са важећим прописима и стандардима и у складу са пројектом одржавања инсталација и објеката, који чини саставни део пројектне документације. 

1.21.2. ДПН је дужан да примени све техничке, административне и организационе мере током Уговорног периода, на свим инсталацијама, деловима инсталација и опреми која је у његовој надлежности, ради одржавања или обнове функционалног стања.

1.21.3. У случају неправилности у функционисању инсталација, делова инсталација, као и опреме која је саставни део Уговорних енергетских инсталација, ДПН ће сносити трошкове поправке и замене таквих недостатка, изузев кад је такав недостатак резултат радњи или пропуста Јавног партнера.

1.22. Провера испуњености уговорених параметара

1.22.1. Уговорне стране се обавезују да ће вршити проверу испуњености уговорених параметара испоруке топлотне енергије и повећања енергетске ефикасности и/или смањења емисије штетних гасова, на начин како је то опредељено наредним ставовима.

1.22.2. Преглед Уговорних енергетских инсталација се врши приликом Пуштања у пробни рад Уговорних енергетских инсталација, када то дозволе временски услови и он пружа Јавном партнеру и ДПН-у информације о потрошњи енергије, индикаторима, емисијама CО2 и оствареним енергетским уштедама, кориговано за варијације због климатских услова и коришћења објеката, информације о отказима система и предлозима за побољшање Уговорних енергетских инсталација. Преглед се може обавити и ванредно на захтев Јавног партнера, чак и ван експлоатационог периода, у ком случају Јавни партнер сноси трошкове ангажовања акредитоване установе за потребе мерења, чији избор одобрава ДПН.

1.22.3. Мерење приликом Пуштања у пробни рад Уговорних енергетских инсталација подразумева мерење емисије загађујућих материја у атмосфери у складу са важећим прописима, и то:

(a) За биомасу:

· Мерење степена корисности котла на биомасу - (минималан степен корисности котлова на биомасу износи 86%);

· Мерење максималног топлотног капацитета котлова на биомасу (Приватни партнер је дужан да докаже да инсталисана снага котла није испод граничних вредности на начин како је то опредељено у Обрасцу гарантованих вредности, који чини саставни део Уговора). 

· Мерење емисије загађујућих материја у атмосферу (емисија загађујућих материја мора бити у складу са важећим прописима).

(b) За гас:

· Мерење максималног топлотног капацитета.

1.22.4. Након Пуштања у пробни рад Уговорних енергетских инсталација, сва законом прописана мерења биће вршена о трошку ДПН-а, а свако додатно мерење, које није прописано законом као обавезно, а које захтева Јавни партнер, обавиће се о трошку Јавног партнера. Сва законом прописана мерења емисија обављаће се преко овлашћеног правног лица, тј. акредитоване лабораторије за испитивање, а у складу са законом.

1.22.5. Форма извештаја о прегледу, тј. мерењу Уговорних енергетских инсталација ће бити унапред усаглашена са Јавним партнером, узимајући у обзир примењиве прописе и стандарде у Републици Србији и у току обављања прегледа, ДПН ће попуњавати додатне обрасце уз извештај састављен у међусобној сарадњи ДПН-а и Јавног партнера, од Јавног партнера, при чему се увек подразумева да ће сви ти додатни обрасци уз извештај бити разумни у смислу садржаја и њиховог броја.

1.22.6. Преглед, тј. мерење Уговорних енергетских инсталација се обавља заједно са овлашћеним лицем Јавног партнера и лицем које је одговорно за конкретан објекат над којим се врши преглед. У случају да међу Уговорним странама након прегледа постоји технички неспоразум у погледу питања да ли Уговорне енергетске инсталације функционишу на енергетски ефикасној основи и у складу са свим параметрима уговора, тај неспоразум ће бити решен у складу са одељком 35. Уговора.

1.23. Даљинско праћење и услуга отклањања квара на позив

1.23.1. ДПН ће управљати сервисом за одржавање и хитне интервенције, који ће радити 24h сваког дана у години уз одговарајуће време реаговања за отклањање неисправности или прекида Уговорних енергетских инсталација. Максимално прихватљиво време реаговања до доласка на локацију професионално квалификованих и стручно обучених сервисних техничара износи највише 48 сати. У случају непосредне опасности, хитна сервисна служба дужна је да дође без одлагања и пре овог најдужег прихватљивог рока.

1.23.2. И у случају прекида у снабдевању топлотном енергијом који се не могу приписати кривици ДПН-а, ДПН ће овакве прекиде бележити у Дневнику активности у Периоду Главне обавезе.

1.23.3. Након Пуштања у пробни рад Уговорних енергетских инсталација ДПН ће обавестити Јавног партнера о бројевима за приступ сервису за одржавање и хитне интервенције. ДПН неће мењати ове бројеве без достављања писаног обавештења о томе Јавном партнеру најмање 7 (седам) дана унапред.

1.24. Кашњење при Пуштању у пробни рад и прекиди испоруке

1.24.1. У изузетним случајевима, као што су кашњење при Пуштању у пробни рад Уговорних енергетских инсталација, услед чега није могућа испорука топлотне енергије од стране ДПН-а као што је договорено по овом Уговору, ДПН ће преузети испоруку топлотне енергије коришћењем постојећег енергетског система или мобилног енергетског система на сопствени ризик и о свом трошку. 

1.24.2. У случају непредвиђених прекида енергетских услуга наведених у овом Уговору, а нарочито у испоруци топлотне енергије, ДПН ће обавестити Јавног партнера и/или лице које је Јавни партнер одредио, о времену почетка прекида, разлогу и вероватном трајању прекида, што је пре могуће, а најкасније у року од 2 сата од почетка прекида. Јавни партнер ће осигурати да овакву поруку може да добије и електронским путем и обавестиће ДПН-а о електронској адреси за ту сврху.

1.24.3. Јавни партнер ће такође обавестити ДПН о свим одступањима од Уговором договорених параметара, као и о прекидима испоруке енергије о којима добије сазнања („алармирање од стране Јавног партнера”). ДПН ће осигурати да се поруке ове врсте могу примати у свако доба. Уколико ДПН реагује на алармирање од стране Јавног партнера, али ако се испостави да прекиди не спадају у одговорност или обавезу ДПН-а, или да су радни параметри у оквиру Уговором договорених граничних вредности, ДПН може да захтева плаћање од Јавног партнера, због претрпљених трошкова због одговарања на алармирање учињено од стране Јавног партнера.

1.24.4. Изузетно, уколико дође до прекида у испоруци топлотне енергије или она буде озбиљно угрожена из разлога који спадају у одговорност ДПН-а, и ако Уговорне енергетске инсталације не буду враћене у Уговором дефинисан радни статус у року од 12 (дванаест) сати након откривања или извештавања о прекиду/озбиљном погоршању, ДПН ће обезбедити резервно грејање из алтернативних извора за производњу енергије или уз употребу алтернативних енергената, а о властитом трошку, све док систем не буде враћен у коректне радне услове. 

1.24.5. Уколико ДПН не обезбеди резервно грејање у случају из претходног става, Јавни партнер има право да, уз достављањe обавештења о планираним даљим корацима у року од додатних 4 сата, обезбеди резервно грејање и да трошкове цене утрошених енергената за ове потребе префактурише ДПНу. 

1.24.6. У случају предвидљивих прекида енергетских услуга наведених у овом Уговору, нпр. због активности на одржавању, ДПН ће обавестити Јавног партнера о датуму и времену, разлогу и вероватном трајању прекида што је пре могуће, али уобичајено у року од најмање 14 (четрнаест) дана пре дана очекиваног прекида. ДПН ће водити рачуна о интересима Јавног партнера у одређивању времена и датума прекида, ради свођења на најмању меру ометање активности Јавног партнера и то само у обиму у коме је то основано потребно због прекида.

1.25. Избегавање претераних емисија 

1.25.1. Избегавање претераних емисија буке и мириса из Уговорних енергетских инсталација је експлицитна и искључива одговорност ДПН-а. 

1.25.2. ДПН ће спровести све техничке мере како би омогућио Јавном партнеру или лицу које је он одредио да прати радне параметре Уговорних енергетских инсталација уз најмањи разуман напор.

1.25.3. У сваком случају, ДПН ће обештетити и заштитити Јавног партнера од појединачних и укупних захтева за накнаду, штете и трошкова који произађу или су у вези са присуством прекомерних емисија буке, мириса и/или опасних материја, којима рукује или које одлаже ДПН. 

1.25.4. Јавни партнер је у обавези да одмах по пријему захтева из члана 9.1.3. Уговора обавести о истим ДПН, како би ДПН благовремено предузео потребне радње. ДПН неће сносити било какву одговорност у случају да га Јавни партнер благовремено не обавести о таквом захтеву.

1.26. Обучавање запослених

1.26.1. У последње две године Уговрног периода, ДПН ће обучити до троје запослених Јавног партнера у свим областима рада Уговорних енергетских инсталација, на захтев Јавног партнера.

1.27. Коришћење података о Пројекту у комерцијалне сврхе

1.27.1. ДПН је овлашћен да, у складу са прописима који се односе на Јавног партнера, може обелоданити важне елементе Пројекта који су обухваћени Уговором, као референтни пројекат и да у ту сврху користи информације о идентификацији Уговорних енергетских инсталација, без навођења појединости и фотографија, уз претходно добијену сагласност/одобрење од стране Јавног партнера, а све у циљу заштите права Јавног партнера.

1.28. Уступање потраживања / Залога

1.28.1. Уз претходну сагласност Јавног партнера, ДПН и/или Приватни партнер може да уступи или заложи сва или део својих потраживања према Јавном партнеру из овог Уговора финансијеру/банци, у складу са чланом 49. Закона о јавно-приватном партнерству и концесијама и другим прописима Републике Србије. 

1.28.2. ДПН и/или Приватни партнер ће обезбедити у корист банке/финансијера, која ће обезбедити део потребних средстaва за финансирање трошкова реализације изградње Уговорних енергетских инсталација, конституисање заложног права на покретним стварима тј. новоуграђеним Уговорним енергетским инсталацијама и пратећој опреми и инсталацијама које ће ДПН изградити сходно условима из овог Уговора, закључивањем Уговора о заложном праву између ДПН-а или Приватног партнера, као залогодавца са једне стране и банке, као залогопримца са друге стране. Јавни партнер потврђује да ће дати сваку потребну сагласност и/или друге потврде где банка/финансијер то буду захтевали од њега у ову сврху. 

1.28.3. Конституисање заложног права на Уговорним енергетским инсталацијама није условљено завршетком изградње Уговорних енергетских инсталација. ДПН је овлашћен да по сопственом избору у корист банке/финансијера заснује залогу на будућој ствари, тј. Уговорним енергетским инсталацијама које су предмет изградње сходно условима из овог Уговора.

1.28.4. ДПН је овлашћен да у било ком тренутку односно у било којој Фази Уговора, у корист банке/финансијера, обезбеди конститусање заложног права засебно на Котларници 1 или Котларници 2.  

1.28.5. ДПН је овлашћен да обезбеди у корист банке/финансијера која ће обезбедити део потребних средстава за финансирање трошкова реализације изградње Уговорних енергетских инсталација конституисање хипотеке на објектима у којима су смештене Уговорне енергетске инсталације и пратећа опрема на изградњи система  производње топлотне енергије давањем заложне изјаве о заснивању хипотеке у корист банке (једнострана хипотека). Јавни партнер потврђује да ће дати сваку сагласност и/или друге потврде где банка/финансијер то буду захтевали од њега у ову сврху.

1.29. Ангажовање подизвођача

1.29.1. ДПН ће, у складу са Понудом, ангажовати __________________ [навести назив и званично седиште подизвођача] као Подизвођача, а чији избор је одобрен од стране Јавног партнера.

1.29.2. Подизвођачи морају да имају одговарајуће техничке и кадровске капацитете, укључујући потребне лиценце и дозволе према процени ДПН-а. 

1.29.3. ДПН је одговоран према Јавном партнеру за активности или пропусте Подизвођача из члана 9.5.1. Уговора, као да их је он лично учинио.

1.29.4. Током Уговорног периода, ДПН може ангажовати друге подизвођаче које није навео у Понуди, под условом да тај нови подизвођач испуњава услове утврђене чланом 9.5.2. Уговора и под условом да ДПН претходно добије писану сагласност Јавног партнера. 

1.29.5. Јавни партнер ће ускратити своју сагласност за ангажовање подизвођача само ако предложени подизвођач не испуњава услове утврђене чланом 9.5.2. Уговора.

1.30. Право Јавног партнера да утиче на пројекат ДПН-а

1.30.1. Јавни партнер има право да захтева, а ДПН ће имати обавезу да заустави изградњу Уговорних енергетских инсталација и изградњу недостајућег повезног топловода на Локацији 1, након писаног обавештења Јавног партнера уколико Јавни партнер докаже да Уговорне енергетске инсталације и/или повезни топловод не могу да испуне захтеве из важећих стандарда и позитивних прописа у Србији.

1.30.2. У случају да ДПН и Јавни партнер не постигну сагласност о томе да ли Уговорне енергетске инсталације, односно топловод задовољавају важеће стандарде и прописе, неспоразум ће се решавати у складу са чланом 35. овог Уговора.

1.31. Обавеза пружања подршке ДПН-у

1.31.1. Јавни партнер има обавезу да: 

(a) Сарађује са ДПН-ом у планирању, припреми, финансирању и изградњи Уговорних енергетских инсталација;

(b) Испуни своје уговорне обавезе наведене у овом Уговору како би допринео свођењу на најмању могућу меру трошкова имплементације и оперативних трошкова током читавог Уговорног периода. Ради постизања овог циља, Јавни партнер је сагласан да у потпуности сарађује са ДПН-ом током свих фаза Пројекта које су предвиђене овим Уговором;

(c) Активно учествује у исходовању свих дозвола, сагласности, лиценци и друге неопходне документације у циљу квалитетне реализације пројекта;

(d) Као услов за почетак Припремног периода, обезбеди употребну дозволу за постојећу котларницу „Кључ“на Локацији 2;

(e) Обезбеди право проласка преко свих катастарских парцела неопходних за изградњу недостајућег, повезног топловода које Приватни партнер/ДПН спроводи на Локацији 1, најкасније до почетка Припремног периода.

(f) У року од три године од дана закључења овог уговора санира целокупну топловодну мрежу и смањи губитке у истој на мање од 12% укупно, као и да угради калориметре на примарним странама у свим подстаницама;

(g) Да у току трајања овог уговора, санира и унапређује топловодну мрежу и да инвестира у унапређење квалитета топлотних подстаница;

Контролише и мери количину испоручене енергије из Уговорних енергетских инсталација заједно са Приватним партнером.

1.32. У расположивој мери, Јавни партнер ће предузети све потребне радње и ДПН-у пружити све податке и информације ради благовременог извршења Припремних активности, што укључује, али се не ограничава само на:

(a) [bookmark: _GoBack]Обезбеђење локације на којој ће бити изграђена Котларница 1 закључењем уговора о дугорочном закупу земљишта без накнаде на катастарској парцели бр. 8525/14 КО Зајечар  („Локација 1“) између ДПН-а, са једне стране, и Јавног Тела 1, са друге стране, уз преузимање обавезе уклањања свих постојећих објеката на Локацији 1 ради обезбеђења предаје Локације 1 у уредном и чистом стању, подобном за извршење обавеза на страни ДПН-а по овом Уговору;

(b) Обезбеђење локације на којој ће бити извршена реконструкција и доградња  Котларницe 2 и изградња новог котла на биомасу и новог котла на компримовани природни гас закључењем уговора о дугорочном закупу земљишта без накнаде на катастарској парцели бр. 5685/8 КО Зајечар („Локација 2“) између ДПН-а, са једне стране, и Јавног Тела 1 и/или Јавног Тела 2, са друге стране уз преузимање обавезе уклањања свих постојећих објеката на Локацији 2 ради обезбеђења предаје Локације 2 у уредном и чистом стању, подобном за извршење обавеза на страни ДПН-а по овом Уговору;

(c) Примопредају Локације 1 и Локације 2 (заједно „Локације“) у уредном и чистом стању што између осталог подразумева предају Локација очишћених од било каквих објеката или инсталација најкасније пре започињања Припремног периода, како би се створили услови за припрему изградње и саму изградњу Уговорних енергетских инсталација, уз преузимање обавезе обезбеђења неопходних инфраструктурних услова до почетка Периода имплементације;

(d) Исплата свих трошкова у вези регулисања имовинско-правних односа на Локацијама и обезбеђење уписа дугорочног закупа за Локацијама у катастру непокретности у корист ДПН-а;

(e) Уступање ДПН-у дела постојеће опреме из постојеће котларнице „Локација 2“ Јавног тела 2, неоходне за функционисање поменуте котларнице, коју опрему ДПН може користити на постојећим локацијама и обезбеђење употребне дозволе за постојећу котларницу „Кључ“на Локацији 2,; 

(f) Извођење радова на реконструкцији и санацији проблематичних делова топловодне мреже тако да Уговорни енергетски капацитети буду повезани на постојећи дистрибутивни систем и топловодну мрежу који ће омогућити дистрибуцију топлотне енергије од Уговорних енергетских капацитета до Уговорних објеката, уз изградњу неопходног броја топлотних подстаница дефинисаних Прилогом 1. Уговора, које су потребне за функционисање и чине саставне делове јединственог система топловодне мреже у свему у складу са спецификацијом и цртежима утврђеним у Прилогу 3 овог Уговора;

(g) Достављање прегледа постојећих докумената који су потребни за добијање дозвола и услова од ЈКП и других привредних субјеката ималаца јавних овлашћења, у складу са Прилогом 2; 

(h) Евиденцију података у вези са коришћењем енергије за Уговорне објекте, као и других релевантних информација, од стране Јавног Тела 2;

(i) Пружање обавештења о свим познатим захтевима, утврђеним прописима и/или грађевинским (техничким) условима, рестрикцијама или ограничењима која се односе на Уговорне енергетске инсталације, ако се разликују од оних која се редовно примењују на изградњу;

(j) Пружање свих других информација и/или документације коју ДПН основано затражи писаним путем, у року од 7 дана од дана пријема захтева од стране Јавног партнера.

1.33. ДПН неће сносити било какву одговорност за кашњење са извршењем својих обавеза које настану у случају да Јавни партнер не изврши благовремено примопредају Локација или обезбеђење употребне дозволе за постојећу котларницу „Кључ“на Локацији 2, а Припремни период ће се продужити за онај број дана колико је трајало кашњење у извршењу обавеза Јавног партнера.

1.34. Јавни партнер ће ставити на располагање своје инжењере, особље које ради на одржавању и оперативно особље за потребе контаката са ДПН-ом и све друге службенике, запослене и представнике који могу располагати релевантним знањима ради консултације, када ДПН то основано и повремено затражи.

1.35. Јавни партнер ће прегледати и одобрити или основано одбити техничку документацију израђену од стране ДПН-а, пре подношења такве техничке документације надлежним државним органима за потребе издавања грађевинских и/или других дозвола за Пројекат. Основани разлог за одбијање техничке документације од стране Јавног партнера нарочито подразумева случајеве као што су одступање техничке документације од важећих прописа и обавезних стандарда (под условом да Јавни партнер докаже такво одступање), немогућност реализације Уговорних енергетских инсталација услед објективних препрека итд.

1.36. Одлука Јавног партнера у складу са претходним чланом ће бити издата у писаном облику у року од 7 дана од датума достављања техничке документације Овлашћеном представнику Јавног партнера од стране ДПН-а. 

1.37. У случају неслагања између Јавног партнера и ДПН-а у погледу основа за одбијање техничке документације од стране Јавног партнера, то питање ће бити решавано у складу са одељком 35. овог Уговора.

1.38. Обавезе Јавног партнера у Периоду имплементације, између осталог, обухватају:

(a) Довођење, о сопственом трошку, свих инфраструктурних прикључака до Уговорних енергетских инсталација под којима се подразумевају водоводни прикључци, прикључци за фекалну канализацију, довођење напојних каблова до главног разводног ормана Уговорних енергетских инсталација и довођење телекомуникационих и сигналних инсталација до одговарајућих ормана унутар Уговорних енергетских инсталација у року од два месеца од дана почетка Периода имплеметације, уз обавезу измештања постојећих инсталација на Локацији 1 и Локацији 2 које могу ометати, ограничавати или на други начин неповољно утицати на изградњу Уговорних енергетских инсталација од стране ДПН-а (уколико постоје);

(b) Довођење, о сопственом трошку, прикључног гасовода (када се стекну услови да буде прикључен гас) до објеката Котларнице 1 и до објеката Котларнице 2 у року од 6 месеци од дана стицања услова за довођења гаса.

(c) Изградња и довођење о трошку Јавног партнера одговарајућих приступних саобраћајница до Локације 1 и Локације 2;

(d) Извођење радова на реконструкцији и санацији проблематичних делова топловодне мреже тако да Топловод буде повезан са Уговорним енергетским инсталацијама, који ће омогућити дистрибуцију топлотне енергије од Уговорних енергетских инсталација до Уговорних објеката, уз изградњу неопходног броја топлотних подстаница дефинисаних Прилогом 1. Уговора, које су потребне за функционисање и чине саставне делове јединственог система Топловода  у свему у складу са спецификацијом и цртежима утврђеним у Прилогу 3 овог Уговора;

(e) Обезбеди све неопходне дозволе и услове за прикључење недостајућег, повезног топловода, који на Локацији 1 изгради Приватни партнер, на постојећи Топловод, најкасније 2 месеца после завршетка радова на изградњи топловода од стране Приватног партнера;

(f) Хитно извештавање ДПН-а када Јавни партнер дође до сазнања која могу битно утицати на уговорне обавезе ДПН-а или Јавног партнера, или могу утицати на безбедност или ефикасно спровођење Пројекта или рад Уговорних енергетских инсталација; 

(g) Преглед и одобрење или основано одбијање релевантне техничке документације у складу са члановима 11.4. до 11.6. Уговора; 

(h) Прихватање одређених разумних привремених разлога спречености за извођење и Пуштање у пробни рад Уговорних енергетских инсталација и пружање помоћи ДПН-у ради извођења радова према договореној динамици изградње Уговорних енергетских инсталација;

(i) Активно учешће у активностима ДПН-а приликом Пуштања у пробни рад Уговорних енергетских инсталација;

(j) Поступање са дужном пажњом и сарадња са ДПН-ом у формулисању политика које су основано потребне ради заштите Уговорних енергетских инсталација од оштећења, крађе или злоупотребе;

(k) Одобравање Дневника активности ДПН-а у Периоду имплементације.

1.39. Обавезе Јавног партнера у Периоду Главне обавезе, између осталог, обухватају:

(a) Преглед и одобрење Дневника активности у Периоду Главне обавезе, у редовним временским интервалима који буду договорени између Уговорних страна;

(b) Снабдевање Уговорних објеката искључиво топлотном енергијом коју му испоручује ДПН током читавог Периода Главне обавезе. У том циљу, Јавни партнер не може сам, нити преко трећих лица, укључујући али не ограничавајући се на јавна предузећа или било која друга привредна друштва или облике организовања, инсталирати или управљати другим системима за испоруку топлотне енергије, нити може поверити снабдевање Уговорних објеката топлотном енергијом трећим лицима, укључујући али не ограничавајући се на јавна предузећа или било која друга привредна друштва или облике организовања. Једини изузеци од ове забране су системи за испоруку енергије који се морају привремено инсталирати, или као системи подршке у случају прекида рада Уговорних енергетских инсталација, или због других ванредних разлога; 

(c) Јавни партнер ће гарантовати откуп од минимално  25.000 МWh топлотне енергије годишње од ДПН-а/Приватног Партнера из Уговорних енергетских инсталација док буде текао Период Главне обавезе. Минимални гарантовани откуп подразумева да ће на крају свакe грејне сезоне, у случају да годишње буде испоручено мање од минималне количине топлотне енергије без кривице ДПН-а, Јавни партнер имати обавезу да плати ДПН-у уговорну казну у висини разлике између обрачунатих и фактурисаних количина МWh до загарантованог минимума откупа МWh од 25.000 МWh годишње, а на основу посебног рачуна који ће ДПН у том случају на крају грејне сезоне издати Јавном партнеру. Јавно тело 1 и Јавно тело 2 су солидарно одговорни за обавезу минималног годишњег откупа од 25.000 МWh ДПН-у. За ову обавезу Јавно тело 1 и Јавно тело 2 ће сваке године, пред почетак грејне сезоне, пружити гаранције у виду меница.

1.40. Обавеза сношења трошкова санације непредвиђених штета за време Уговорног периода

1.40.1. У случају непредвиђених оштећења на Топловоду која нису проузрокована активностима ДПН-а, нити кршењем Уговора од стране ДПН-а, а чија санација (оправка или замена) је неопходна за извршење уговорних обавеза ДПН-а, Јавни партнер има обавезу да у најкраћем року предузме све мере потребне за санацију, и да сноси трошкове санације, за које време ће извршење уговорних обавеза ДПН-а бити обустављено. 

1.40.2. Уколико Јавни партнер пропусти да изврши санацију из члана 14.1.1. Уговора у разумном року, ДПН је овлашћен да, о трошку Јавног партнера, самостално или ангажовањем одговарајућег подизвођача преузме регулисање извођења радова који се односе на оправку непредвиђених оштећења поменутих у члану 14.1.1 Уговора.

1.41. Накнада штете

1.41.1. Јавни партнер има обавезу да надокнади ДПН-у целокупну штету која настане као последица кршења обавеза Јавног партнера из Уговора.

1.42. Пружање подршке 

1.42.1. Јавни партнер ће уложити све разумне напоре да помогне ДПН-у у прописном извршавању његових обавеза. Подношење захтева и представки надлежним државним органима од стране ДПН-а ће се обављати уз претходни договор са Јавним партнером. Уколико Јавни партнер не одговори на захтев ДПН-а за добијање одобрења у року од 7 дана од пријема, сматраће се да је одобрио предложени захтев/представку упућену надлежном органу.

1.42.2. Јавни партнер ће доставити све потребне информације и/или документацију за реализацију Уговора у разумном року, а најкасније у року од 7 дана од датума подношења захтева. ДПН ће бити у обавези да у писаном облику образложи захтев за информације и/или документацију.

1.42.3. Након Пуштања у пробни рад Уговорних енергетских инсталација, Јавни партнер ће благовремено известити ДПН о било каквим променама у његовим системима за потрошњу енергије или у количини потребне енергије уколико те промене утичу на рад Уговорних енергетских инсталација и усагласиће сва важна техничка питања са ДПН-ом. Ово се такође односи на техничке параметре испоруке, у мери у којој се они тичу ДПН.

1.43. Покривање трошкова

1.43.1. Јавни партнер ће сносити одговорност и трошкове:

(a) Превентивног и текућег одржавања Топловода (дистрибутивног система иза котлова), тако да губици топлоте и воде не смеју прелазити 12%, као и одржавања постојећих енергетских инсталација и свих припадајућих система који су ван граница Уговорних енергетских инсталација које су наведене у Прилогу 2;

(b) Интервентног одржавања и оправки на Топловоду и постојећим енергетским инсталацијама ван граница Уговорних енергетских инсталација, које су наведене у Прилогу 2;

(c) Поправке оштећења Уговорних енергетских инсталација која су проузроковали Јавни партнер или његови запослени;

(d) Комуналног опремања за изградњу Уговорних енергетских инсталација у смислу довођења инфраструктуре до објеката Уговорних енергетских исталација, укључујући, али не ограничавајући се на струју, воду, канализацију и телекомуникације;

(e) Електричне енергије за грански развод (пумпе, диктир систем и ХПВ), дистрибутивне пумпе које обезбеђују циркулацију радног флуида (воде) кроз Топловод, трошкове за систем за одржавање притиска у топловодној мрежи, трошкове за систем за хемијску прирему воде и систем за кондиционирање, тј. дозирање хемикалија, као и других трошкова везаних за функционисање екстерног топловода ван Уговорних енергетских инсталација, укључујући и одвоз комуналног отпада;

(f) Трошак воде за допуну система топловодне мреже водом;

(g) Трошак соли за омекшање воде у дистрибутивној мрежи, као и трошак хемикалија за кондиционирање воде у дистрибутивној мрежи;

(h) Трошкове довођења свих неопходних прикључака (струје, воде, атмосферске и фекалне канализације) до објеката Уговорних енергетских инсталација, за потребе правилног функционисања Уговорних енергетских инсталација, сагласно пројектној документацији и локацијским условима;

(i) Трошак изградње и монтаже трафостаница (уколико буде неопходно);

(j) Трошак одвођења пепела;

(k) Трошак уклањања свих постојећих објеката на Локацијама пре њихове примопредаје у складу са члановима 12.1(а) до (с) Уговора.

(l) Трошак прибављања свих неопходних дозвола;

1.43.2. Трошкове електричне енергије из члана 14.4.1.(е) Уговора ће плаћати ДПН према испостављеном рачуну надлежне електродистрибуције. Удео трошкова који сноси Јавни партнер ће се обрачунавати на основу мерења на контролним мерилима/мерним местима свих снабдеваних Уговорних објеката и исказиваће се процентуално. Проценат трошкова које сноси Јавни партнер од укупне вредности рачуна према електродистрибуцији биће фактурисан Јавном партнеру од стране ДПН-а до 25. дана у текућем месецу за претходни месец. Јавни партнер се обавезује да изврши плаћање ових трошкова у року од 15 дана од дана издавања рачуна од стране ДПН-а.

1.43.3. Трошкове потрошње воде за допуну топловодне мреже водом из члана 14.4.1(f) Уговора ће плаћати ДПН према испостављеном рачуну надлежног водовода. Удео трошкова који сноси Јавни партнер ће се обрачунавати на основу мерења потрошње воде на контролним мерилима потрошње воде/водомерима свих снабдеваних Уговорних објеката и исказиваће се процентуално. Проценат трошкова које сноси Јавни партнер од укупне вредности рачуна према електродистрибуцији биће фактурисан Јавном партнеру од стране ДПН-а до 15. дана у текућем месецу за претходни месец. Јавни партнер се обавезује да изврши плаћање ових трошкова у року од 15 дана од дана издавања рачуна од стране ДПН-а.

1.43.4. Набавку соли и хемикалија из члана 14.4.1(g) Уговора ће вршити Јавни партнер на захтев ДПН-а у року од 7 (седам) дана од дана достављања таквог захтева, а у складу са спецификацијама наведеним у самом захтеву.

1.44. Обезбеђивање приступа мрежи ОДС, водоснабдевања и канализације

1.44.1. Јавни партнер ће обезбедити приступ на одговарајућој тачки или тачкама у мрежи ОДС, водоснабдевања и канализације на градилишту где је могуће поставити прикључак ради снабдевања потребном електричном енергијом и свежом водом енергетског центра на градилишту. 

1.45. Обезбеђивање приступа објектима

1.45.1. За време трајања овог Уговора, Јавни партнер ће обезбедити да ДПН или његови Овлашћени представници могу неометано да имају приступ Топловоду, као и било ком простору/објекту/просторијама у мери у којој је то неопходно за коришћење права ДПН-а и испуњење његових обавеза које произилазе из овог Уговора.

1.45.2. ДПН ће, на захтев Јавног партнера, а ради инспекције, прегледа и прикупљања података, као и општег надзора над извршавањем Уговора, обезбедити Јавном партнеру приступ Уговорним енергетским инсталацијама и било којим другим релевантним просторијама и објектима ДПН-а који чине део Уговорних енергетских инсталација. Јавном партнеру ће приступ бити омогућен током уобичајеног радног времена. Изузетно, Јавни партнер има право приступа таквим просторијама и објектима без подношења захтева ДПН-у у мери у којој је ово неопходно ради отклањања опасности.

1.45.3. Јавни партнер ће дозволити коришћење ДПН-у, за све време Уговорног периода (Припремни период, Период имплементације и Период Главне обавезе), потребног простора, инсталационог простора, ревизионе/цевоводне трасе и приступних путева на градилишту и у објектима Јавног партнера искључиво у циљу реализације Уговора.

1.46. Опште одредбе

1.46.1. ДПН има обавезу вођења Дневника активности у Припремном периоду, у Периоду имплементације и у Периоду Главне обавезе.

1.46.2. Дневници активности морају бити лако доступни сваком Овлашћеном представнику Уговорних страна за време читавог Уговорног периода.

1.46.3. Извођење Припремних активности у Припремном периоду и Активности имплементације у Периоду имплементације и Активности главне обавезе у Периоду Главне обавезе од стране ДПН-а потврђују се верификацијом Дневника активности у Припремном периоду, Дневника активности у Периоду имплементације и Дневника активности у Периоду Главне обавезе од стране Овлашћеног представника Јавног партнера.

1.46.4. Дневник активности у Припремном периоду потврђује се печатом и потписом Уговорних страна након што ДПН изврши све Припремне активности предвиђене овим Уговором. Дневник активности се неће потврђивати у Припремном периоду пре прописног прибављања правоснажне грађевинске дозволе или друге дозволе неопходне за започињање грађевинских радова на изградњи Уговорних енергетских инсталација, уколико су исте прописане важећим прописима.

1.46.5. Дневник активности у Периоду имплементације се потврђује печатом и потписом Уговорних страна након што ДПН изврши све Активности имплементације предвиђене овим Уговором. Дневник активности у Периоду имплементације се неће потврђивати пре прописног прибављања дозволе за пробни рад за Уговорне енергетске инсталације, а ДПН ће учинити све што је у његовој моћи да у најкраћем року прибави употребну дозволу за Уговорне енергетске инсталације.

1.46.6. Уколико Јавни партнер одбије да стави потпис и печат на Дневник активности у било ком периоду супротно овом Уговору, односно уколико на први позив ДПН-а не потврди Дневник активности у Припремном периоду и/или Периоду имплементације, ДПН може једнострано потписати Дневник активности, који ће у том случају бити коначан и обавезујући за обе Уговорне стране. 

1.47. Дневник активности у Припремном Периоду

1.47.1. Дневник активности у Припремном периоду ће евидентирати све Припремне Активности ДПН-а, а нарочито оне које се односе на:

(a) Временско планирање и рокове, прибављање дозвола, одобрења, мишљења и техничких услова од ОДС и ЈКП за израду техничке документације и техничку ревизију, и

(b) Прибављање правноснажне грађевинске дозволе и/или друге дозволе за Уговорне енергетске инсталације која омогућава започињање Активности имплементације, уколико је прибављање таквих дозвола неопходно у конкретном случају према важећим прописима.



1.48. Дневник активности у Периоду имплементације

1.48.1. Дневник активности у Периоду имплементације евидентира све активности ДПН-а које представљају Активности имплементације по овом Уговору, а нарочито оне које се односе на:

(a) Грађевинске радове, уградњу инсталација и њихових делова, или опреме у Уговорним енергетским инсталацијама, одржавање и замену инсталација, делова инсталација или опреме у Уговорним енергетским инсталацијама, прописно одлагање неисправних и/или замењених инсталација, њихових делова и опреме, стручни надзор над радовима, техничку контролу радова,

(b) Пуштање у пробни рад Уговорних енергетских инсталација, уграђене опреме, инсталација и/или делова инсталација, у складу/и уколико је то предвиђено важећим прописима, и

(c) Технички пријем радова и активности потребних ДПН-у за прибављање правоснажне дозволе за пробни рад и употребне дозволе за Уговорне енергетске инсталације, уколико је то прописано важећим прописима, и друге обавезе потребне за Активности имплементације.

1.49. Дневник активности у Периоду Главне обавезе

1.49.1. Дневник активности у Периоду Главне обавезе бележи све активности ДПН-а у Периоду Главне обавезе, а нарочито активности које се односе на:

(a) Производњу и испоруку топлотне енергије,

(b) Превентивно и интервентно одржавање и оправку Уговорних енергетских инсталација, укључујући бројила и мерну опрему, 

(c) Уградњу додатне опреме након почетка Периода Главне обавезе,

(d) Резултате обавезних редовних контрола Уговорних енергетских инсталација (као што је контрола емисије отпадних гасова/загађујућих материја, контрола котлова/судова под притиском, контроле заштите здравља и безбедности на раду, итд.),

(e) Документацију о свим обављеним испитивањима и истраживањима које ДПН спроводи у току Периода Главне обавезе,

(f) Документацију о свим активностима сервиса за отклањање кварова на Уговорним енергетским инсталацијама по позиву (снимке примљених позива и пружених услуга),

(g) Документацију о утрошку електричне енергије од стране Уговорних енергетских инсталација,

(h) Документацију о мазивима, хемикалијама и утрошеној води од стране Уговорних енергетских инсталација,

(i) Документацију о прекидима напајања Уговорних енергетских инсталација,

(j) Додатне радове које је изричито наредио Јавни партнер.

1.50. Документација Уговорних енергетских инсталација

1.50.1. Оперативне активности на Локацији 1 и Локацији 2, укључујући активности које су резултат даљинског праћења и активности одржавања, биће евидентиране у Дневнику активности у Периоду Главне обавезе.

1.50.2. Дневник активности у Периоду Главне обавезе ће садржати (између осталог):

(a) Документацију система, ажурирану у редовним временским интервалима (најмање једном годишње), која ће бити редовно и прописно чувана током целокупног трајања Уговора, у складу са упутствима Јавног партнера. Документација се испоручује у два примерка у писаном облику и у једном примерку у електронском формату (у PDF и DWG формату) за Јавног партнера, који ће се чувати на лицу места у архиви Јавног партнера.

(b) Евиденцију о свим неопходним одобрењима и дозволама државних органа, мерења, испитивања и истраживања, чије ће се копије у писаном облику доставити Јавном партнеру. Поред тога, ова документација се може достављати и разменом електронске поште или другим начином електронске комуникације. 

1.51. Подстицаји, бесповратна средства и олакшице

1.51.1. Уговорне стране се обавезују да ће међусобно сарађивати приликом подношења захтева за бесповратна средства, подстицаје, финансирање или попусте, ако таквих буде. 

1.51.2. ДПН ће, по потреби, иницирати подношење захтева од стране Јавног партнера за добијање подстицаја, финансијских средстава, рефундација, попуста и трговачких попуста за које Уговорне енергетске инсталације испуњавају услове и које би могле да умање инвестиционе трошкове.

1.52. Важни критеријуми за извођење Припремних активности и Активности имплементације

1.52.1. Припремне активности и Активности имплементације треба нарочито да испуњавају следеће критеријуме:

(a) Треба да буду изведене у складу са законом, техничким и другим прописима Републике Србије и за такве активности морају бити прибављене одговарајуће дозволе, одобрења и сагласности и мора се вршити стручни надзор радова, техничка контрола и пријем радова и, по потреби, прибавити одговарајуће правоснажне грађевинске, дозволе за пробни рад, употребне и друге дозволе потребне за изградњу и касније коришћење Уговорних енергетских инсталација;

(b) Избор оптималног решења у складу са захтеваним радним карактеристикама, узимајући у обзир постојећу ситуацију и услове коришћења, а посебно трошкове одржавања примењених Уговорних енергетских инсталација након истека Уговора, при чему они не смеју бити неразумни и морају бити у складу са најбољом тржишном праксом у одговарајућим областима са којима се могу поредити; 

(c) Функционална усклађеност са постојећим инсталацијама и компонентама; 

(d) Усклађеност са техничким условима ОДС и/или ЈКП у циљу прикључења на потребне мреже, уколико су Уговорни објекати повезани на електроенергетске мреже локалних ОДС, и/или топловодну и/или мрежу водоснабдевања ЈКП и/или друге мреже и системе; 

(e) Једнообразност квалитета и исправност функционисања примењених Уговорних енергетских инсталација без скривених (правних и физичких) недостатака/мана и других материјалних недостатака; и

(f) Извођење техничких активности на такав начин да корисници Уговорних објеката не буду ограничени у коришћењу таквог објекта више него што је основано неопходно.
	
1.53. Препреке за реализацију Уговорних енергетских инсталација

1.53.1. ДПН мора да уложи све разумне напоре да утврди препреке за реализацију Уговорних енергетских инсталација и да предложи начин отклањања таквих препрека када је то могуће. 

1.53.2. ДПН се не може сматрати одговорним за било какве препреке које објективно није било могуће идентификовати у току Припремног периода, чак ни уз примену потребног степена дужне пажње од стране ДПН-а.

1.54. Преглед Уговорних енергетских инсталација пре Пуштања у пробни рад

1.54.1. Одмах по завршетку свих Активности имплементације изузев Пуштања у пробни рад Уговорних енергетских инсталација и пре самог Пуштања у пробни рад, Уговорне стране ће извршити заједнички преглед свих Уговорних енергетских инсталација уграђених од стране ДПН-а према Уговору, ради потврђивања спремности за њихово Пуштање у пробни рад и припремиће и потписати Записник о прегледу („Записник о прегледу“), као доказ извршеног прегледа. 

1.54.2. Уколико међу Уговорним странама постоји технички неспоразум у погледу спремности Уговорних енергетских инсталација за пуштање у рад, тај спор ће се решити у складу са одељком 35. Уговора.

1.54.3. Уколико се у складу са чланом 16.4.1. Уговора утврди да Уговорне енергетске инсталације нису спремне за Пуштање у пробни рад, ДПН је дужан да их о свом трошку оспособи, поправком свих недостатака у року од месец дана од датума када је обављен преглед из члана 16.4.1. Уговора. 

1.54.4. У случају да ДПН не изврши активности из члана 16.4.3. Уговора у утврђеном року, наведене активности ће бити организоване од стране Јавног партнера, а ДПН ће у том случају бити обавезан да надокнади Јавном партнеру трошкове отклањања тих недостатака, као и да надокнади Јавном партнеру сву претрпљену штету која је последица неблаговременог Пуштања у пробни рад Уговорних енергетских инсталација.

1.54.5. Јавни партнер не може условљавати исплату било каквих постојећих потраживања ДПН-а захтевом да се отклоне недостаци и мане Уговорних енергетских инсталација који не спречавају уредну испоруку топлотне енергије у складу са Уговором.

1.54.6. У сваком случају, обавеза ДПН-а да обештети Јавног партнера сходно овом члану не може прећи износ стварне штете коју је Јавни партнер претрпео.

1.55. Пуштање у пробни рад реализованих Уговорних енергетских инсталација

1.55.1. Јавни партнер ће имати обавезу да дозволи Пуштање у пробни рад Уговорних енергетских инсталација искључиво након завршетка њихове изградње и отклањања свих евентуалних недостатака и пропуста, што се доказује потписом Јавног партнера на Записнику о прегледу. 

1.55.2. Да би се избегла свака сумња, Период Главне обавезе не може отпочети пре него што:

(a) Пуштање у пробни рад не буде прописно завршено, 

(b) Сви недостаци и пропусти Уговорних енергетских инсталација (искључујући мање грешке које нису релевантне за правилно функционисање Уговорних енергетских инсталација) који су утврђени након Пуштања у пробни рад не буду отклоњени (ако такви постоје), 

(c) Се прибави дозвола за пробни рад или трајна употребна дозвола за Уговорне енергетске инсталације, уколико је њено прибављање предвиђено важећим прописима, и

(d) Уговорне стране потврде Дневник активности у Периоду имплементације.




1.56. Пренос својине

1.56.1. ДПН има обавезу да пренесе својину над Уговорним енергетским инсталацијама, деловима инсталација, односно опреми коју ДПН буде инсталирао или на други начин уградио током реализације Уговорних енергетских инсталација, а чија спецификација је дата у Прилогу 2 Уговора, на Јавног партнера, и то на Јавно тело 2, када наступи крај Периода Главне обавезе и након што Уговорне стране потврде Дневник активности у Периоду Главне обавезе.

1.57. Примопредаја Уговорних енергетских инсталација на завршетку Уговора

1.57.1. ДПН гарантује да ће у тренутку примопредаје, Уговорне енергетске инсталације бити у добром општем стању, што је резултат испуњавања обавезе ДПН-а у погледу одржавања.

1.57.2. ДПН је обавезан да преда Уговорне енергетске инсталације у стању које се, узимајући у обзир нормално хабање, може сматрати прикладним за коришћење, заједно са целокупном документацијом која се односи на Уговорне енергетске инсталације.

1.57.3. Уговорне стране ће, три месеца пре истека Уговорног периода, извршити преглед свих делова Уговорних енергетских инсталација и њихове спремности за примопредају што ће потврдити у извештају о прегледу који потписују обе Уговорне стране. Уколико инсталације и опрема коју је испоручио и/или којом је управљао ДПН није спремна за примопредају, ДПН мора да је доведе у такво стање о властитом трошку. 

1.57.4. У случају да међу Уговорним странама након прегледа постоји технички неспоразум у погледу питања да ли су Уговорне енергетске инсталације у добром општем стању тај неспоразум ће бити решен у складу са одељком 35. Уговора.

1.58. ДПН стиче право на накнаду (Н) по прихвату Дневника активности у Периоду имплементације. 

1.59. Накнада ДПН-у почиње да се плаћа са даном почетка извршења Периода Главне обавезе и обрачунава се месечно. Накнада се фактурише Јавном партнеру, и то Јавном телу 2, у виду једне, обједињене месечне накнаде, на обједињеном рачуну. 

1.60. Обједињена накнада у било ком месецу (т) ће се обрачунавати на основу и састојаће се од:

(a) Фиксног дела накнаде (ФН) изражене у еврима/месец,

(b) Варијабилног дела накнаде (ВН) израженог у еврима/месец.

1.61. Обједињена накнада за испоручену топлотну енергију ће се обрачунавати за сваки месец на основу формуле:

Нт=ФНт+ВНт

Где је:

· Нт – Обједињена накнада за топлотну енергију за обрачунски месец
· ФНт  - Фиксна накнада за топлотну енергију за обрачунски месец
· ВНт – Варијабилна накнада за топлотну енергију за обрачунски месец

1.62. Накнаде и цене се обрачунавају и изражавају у еврима. Све цене су изражене без припадајућег ПДВ-а, ДПН/Приватни партнер има право да обрачуна и укључи ПДВ приликом издавања фактуре Јавном партнеру.

1.63. За формирање рачуна за испоручену топлотну енергију за први месец, примењују се цене Фиксног дела накнаде и Јединичне цене топлотне енергије дате у званичној понуди Приватног партнера и то:

(a) Фиксни део накнаде (ФН) која важи на дан понуде износи ___________  евра/месец без ПДВ-а. Овај износ је основ за обрачун фиксног дела накнаде за први месец испоруке топлотне енергије, као што је дефинисано у члану 18.2. Уговора;

(b) Јединична цена топлотне енергије, који важи на дан понуде (ВЦт, т=0) износи ___________ евра/ kWh (без ПДВ-а). Овај износ је основ за обрачун варијабилног дела накнаде за први месец испоруке топлотне енергије, као што је дефинисано у члану 19.2. Уговора;

(c) Обједињена јединична цена топлотне енергије, која важи на дан понуде (НТт, т=0) износи ____________ евра/ kWh (без ПДВ-а), калкулисано на 30.000 МWh.

1.64. [bookmark: _Hlk111214847]Референтни ценовник биомасе, који је коришћен за формирање Јединичне цене топлотне енергије која важи на дан понуде (ЈЦт, т=0) је Ценовник основних производа шумарства – дрвних сортимената број 84/2018-3 од 30.11.2018. године, који се примењује од 24.6.2021. године, Јавног Предузећа за газдовање шумама „Србијашуме“. Релевантан сортимент из овог ценовника је огревно дрво тврдих лишћара и то вишеметарско огревно дрво I класе. Уколико се цена из Ценовника осталих производа шумарства – дрвних соритмената буде утврђивала на паритету франко „на пању“, ДПН/Приватни партнер може приликом обрачуна кориговати исту за оперативне трошкове, трошкове превоза и друге оперативне трошкове који се могу јавити. Овај Ценовник  је био на снази у сезони 2021-2022 која је коришћена као референтна сезона приликом изграде техно-економске анализе, који је референтни документ за израду предметне конкурсне документације. 

1.65. Референтна цена компримованог природног гаса, која је коришћена за формирање Јединичне цене топлотне енергије која важи на дан понуде (ЈЦт, т=0)  износи 0,42 €/Sm3, која је била актуелна крајем грејне сезоне 2021-2022 која је узета као референтна за израду техно-економске анализе, који је референтни документ за израду предметне конкурсне документације. 

1.66. Референтна цена електричне енергије, која је коришћена за формирање Јединичне цене топлотне енергије која важи на дан понуде (ЈЦт, т=0)  износи _________/MWh за активну енергију. То је цена електричне енергије која је била исказана на рачунима за електричну енергију ЈКСП Зајечар у грејној сезони 2021/22 која је узета као референтна за израду техно-економске анализе, који је референтни документ за израду предметне конкурсне документације. 

1.67. ДПН ће имати право на фиксни део месечне накнаде за топлотну енергију (ФНт) за одговарајући обрачунски месец (t) уколико је извршио/обезбедио следеће:

(a) Непрекидну доступност Уговорних енергетских инсталација током обрачунског месеца, на начин како је дефинисано у члану 8.1. Уговора,

(b) Одговарајуће функционисање и одржавање Уговорних енергетских инсталација и све задатке и услуге предвиђене у члану 8.2, 8.5. и 8.6. Уговора.

1.68. Фиксна накнада представља јединствени износ који се односи на Уговорене објекте који су се у датом месецу снабдевали топлотном енергијом из Уговорних енергетских инсталација. Фиксна накнада се изражава у еврима/месец. Приликом фактурисања од стране ДПН-а, на износ фиксне накнаде се додаје припадајући ПДВ. Фиксна накнада се наплаћује од стране ДПН-а Јавном партнеру сваког месеца, почев од првог месеца Периода Главне обавезе. Фиксна месечна накнада варира, односно може се увећати у складу са стопом кретања цена на мало у евро зони (HICP), и стога се обрачунава сваког месеца, почевши од првог месеца периода трајања Главне обавезе према следећој формули:

FC = FCO (1+it)

Где су:

· FC - фиксна накнада за топлотну енергију за обрачунски месец
· FC - фиксна накнада за топлотну енергију за претходни месец, односно у случају обрачуна за први месец, FCO представља износ фиксног дела накнаде из члана 17.6. тачка а)
· it - последња објављена месечна стопа кретања цена на мало у евро зони (HICP), која се има користити у датом обрачунском месецу. За први обрачунски месец користи се стопа раста цена на мало у евро зони добијена као разлика последњег објављеног индекса раста цена на мало у евро зони  (HICP) и овог индекса важећег на референтни датум – 15. април 2022 године

1.69. Извор је www.eccb.europa.еu/stats/prices/hicp/html/inflation.еn.html. 

1.70. Фиксна накнада се плаћа ДПН-у 30 година, почев од првог месеца Периода Главне обавезе. 

1.71. ДПН ће имати право на варијабилну накнаду за пружање услуге испоруке топлотне енергије.

1.72. Варијабилни део накнаде је заснован на износу укупно испоручене топлотне енергије (измереном у кWh) у сваком обрачунском месецу (Тт) помноженим са јединичном ценом за топлотну енергију (ЈЦт ), као што је описано у следећој формули:

ВНт  =  Tт  x  ЈЦт
Где је:

· ВНт - варијабилни део накнаде за испоручену топлотну енергију за обрачунски месец изражен у еврима,
· Tт – износ укупне количине испоручене топлотне енергије за обрачунски месец на свим местима преноса енергије изражен у kWh,
· ЈЦт – Јединична цена варијабилног дела накнаде за топлотну енергију за обрачунски месец изражена у еврима/kWh. 

1.73. Износ потрошене и испоручене топлотне енергије (Tт) ће бити одређен мерењем у kWh, који су очитани на инсталираним мерачима количине испоручене енергије, у складу са овим чланом Уговора. 

1.74. Јединична цена топлотне енергије (ЈЦ) варира:

А) у складу са кретањем тржишне цене употребног енергента који се користи у котларницама, тачније са ценом биомасе (дрвета), са ценом природног гаса (ЦНГ-а), као и са ценом електричне енергије, која се користи за рад котларнице. Учешће цене електричне енергије у јединичној цени топлоте износи 10%, док учешће гаса и биомасе у јединичној цени топлотне енергије укупно износи 90%;

Б) у складу са количином испоручене топлотне енергије обрачунате на калориметрима.

Јединична цена топлоте (ЈЦт) изражава се у еврима/kWh и обрачунава се сваког месеца, почевши од првог месеца Периода Главне обавезе према следећој формули: 

Цт = 0,90 * Ц0 *[(Кг/ Тт)*(Гт/Г0) + (Кб/ Тт)*(Бт/Б0)] + 0,10 * Ц0 * (Ет/Е0)* [(Кг/ Тт)*(Гт/Г0) + (Кб/ Тт)*(Бт/Б0)]

Где су:
· Цт – јединична цена топлотне енергије за текући месец,
· Ц0 – јединична цена топлотне енергије за претходни месец, 
· Кг – износ количине испоручене топлотне енергије на месту преноса енергије на котловима на природни гас, за обрачунски месец, изражен у кWh,
· Кб - износ количине испоручене топлотне енергије на месту преноса енергије на котловима на биомасу, за обрачунски месец, изражен у кWh,
· Тт – износ укупне количине испоручене топлотне енергије за обрачунски месец на месту преноса енергије на свим котловима (и на котловима на природни гас и на котловима на биомасу) изражен у кWh,
· Гт - цена природног гаса истакнута на рачуну снабдевача ЦНГ-ом или природним гасом за обрачунски месец,
· Г0 – цена природног гаса истакнута на рачуну снабдевача ЦНГ-ом или природним гасом у претходном месецу, односно у случају првог месеца главне обавезе, Г0 је цена природног гаса која је била важећа у време припреме предлога пројекта, то јест у априлу 2022. године и износи 0,42 ЕУР/Sm3, 
· Бт - цена огревног дрвета по m3 која је истакнута у званичном ценовнику Србијашума за сортимент Огревно дрво тврдих лишћара  „Вишеметарско огревно дрво I класе“ за обрачунски месец,
· Б0 - цена по m3 која је била истакнута у званичном ценовнику Србијашума за претходни месец за сортимент Огревно дрво тврдих лишћара  „Вишеметарско огревно дрво I класе“, односно у случају првог месеца главне обавезе, Б0 је цена дрвета у званичном ценовнику Србијашума - Ценовник основних производа шумарства – дрвних сортимената бр. 84/2018-3 od 30. новембра 2018. године (који се примењује од 24. јуна 2021. године) која је била важећа у време израде техно-економске анализе, то јест 15. априла 2022. године и која износи 4.165 РСД/ Sm3,,
· Ет – цена електричне енергије која је истакнута на рачуну за електричну енергију која се користи за рад котларнице за обрачунски месец,
· Е0 - цена електричне енергије која је истакнута на рачуну за електричну енергију која се користи за рад котларнице за претходни месец, односно у случају првог месеца главне обавезе, Е0 је цена електричне енергије која је била исказана на рачунима за електричну енергију ЈКСП Зајечар у време припреме предлога пројекта, то јест у априлу 2022. године 

1.75. Јединична цена за топлотну енергију (ЈЦ) из понуде који је основ за обрачун варијабилног дела накнаде (ВН) за први месец је наведен у одељку 17. овог Уговора, као и референтне цене огревног дрвета (Б0), природног гаса (Г0) и електричне енергије (Е0), које су коришћене за обрачун Јединичне цене за топлотну енергију из понуде.

1.76. Очекивана  потрошња топлотне енергије износи 30.000 МWh. Јединична цена топлотне енергије накнаде у званичној понуди, као и Обједињена цена топлотне енергије је дефинисана на основу ове просечне количине топлотне енергије. 

1.77. Уговорне стране су сагласне да ће се износ уговорене накнаде за испоручену топлотну енергију увећати за износ трошкова који могу бити наметнути ДПН-у увођењем, после ступања на снагу овог Уговора, нових јавних намета (као што су, без ограничења, повећање пореза, увођење посебних еколошких или сличних накнада, такси и новчаних обавеза), ако је последица таквих нових намета повећање трошкова пословања ДПН-а у односу на трошкове пословања у години која је претходила години у којој су уведени такви намети.    

1.78. Јавни партнер је дужан да ДПН-у плаћа фиксну и варијабилну накнаду и у случају када испорука топлотне енергије није могућа услед кварова и/или немогућности рада Уговорних енергетских инсталација због прекида у дистрибуцији/снабдевању топлотном енергијом, или цурења односно постојања било каквих других недостатака у функционисању прикључних Топловода. За потребе обрачуна варијабилне накнаде у овом случају, узеће се као релевантна количина испоручене топлотне енергије у истом календарском месецу у претходној обрачунској години. У сваком случају минимална годишња  обрачунска количина енергије не може бити мања од  25.000 МWh.

1.79. У случају да дође до гасификације Котларница 1 и 2, као релевантни документ за доказивање кретања цене природног гаса ће се користити улазни рачуни које ће добијати ДПН од свог снабдевача природним гасом. Јавни партнер је дужан да благовремено обезбеди прикључак природнoг гаса до објекта у ком се налазе Уговорне енергетске инсталације. У случају да Јавни партнер не обезбеди прикључак за природни гас на начин предвиђен овим Уговором, Приватни партнер ће све време бити у обавезу да обезбеђује алтернативу у виду ЦНГ (компримовани природни гас).

1.80. Мерење потрошње енергије служи у сврху обезбеђења основе за фактурисање количине испоручене топлотне енергије Јавном партнеру од стране ДПН-а и обезбеђења података за израду енергетског биланса и оптимизацију. 

1.81. Количина испоручене топлотне енергије се мери директно иза котлова, на калориметрима, што представља тачку преноса топлотне енергије, на свим инсталисаним котловима, помоћу званично калибрисаних мерача утрошка топлотне енергије (што је све приказано у Прилогу 2), које ће ДПН уградити, одржавати и очитавати у редовним интервалима о свом трошку.

1.82. ДПН треба да обавља очитавање потребне вредности са тих мерача најкасније до петог у сваком месецу. Јавном партнеру ће такође бити дозвољен приступ до мерача ради праћења потрошње.

1.83. ДПН има право на обједињену месечну накнаду према Јавном партнеру почев од Периода Главне обавезе. 

1.84. ДПН је дужан да обрачун количине топлотне енергије испоручене Јавном партнеру изврши у складу са одредбама Уговора. ДПН врши обрачун накнаде за испоручену топлотну енергију за претходни месец првог радног дана након дана очитавања потрошње топлотне енергије. Овај дан је дан обрачуна у односу на који се узимају вредности потребне за обрачун. 

1.85. За сваки обрачунски период у трајању од једног месеца током Периода Главне обавезе, плаћање накнаде се врши на основу рачуна издатог од стране ДПН-а. ДПН доставља Јавном партнеру, и то Јавном телу 2, обједињени рачун за испоручену топлотну енергију до 10-ог дана у месецу за претходни месец. 

1.86. У року од осам дана од пријема рачуна, Јавни партнер има право приговора на рачун или елементе који га формирају у писаној форми. У том случају, у року од осам дана од подношења приговора, обе Уговорне стране настојаће да сагласно реше приговор. 

1.87. Фактурисање се врши у динарској противвредности по средњем курсу евра Народне Банке Србије на дан издавања уредне фактуре. У фактуру ДПН ће укључити и целокупан припадајући ПДВ у складу са важећим прописима. 

1.88. Јавно тело 1 и Јавно тело 2 су солидарно обавезни за плаћање накнаде, рачуна и свих других обавеза према ДПН-у/Приватном партнеру, по овом Уговору. Јавни партнер је сагласан да Јавно тело 2 има платити ДПН-у све доспеле рачуне по овом Уговору у року од 45 дана од дана издавања рачуна од стране ДПН-а. Уколико Јавно тело 2 не плати накнаду/рачуне, Јавно тело 1 ће солидарно одговарати за ову и све друге обавезе, односно Јавно тело 1 ће такође бити обавезно на плаћање целокупног рачуна или било које друге накнаде из овог Уговора након доспелости.

1.89. ДПН гарантује да системи и опрема коју он уграђује има карактеристике које се уобичајено очекују код таквих система и опреме, као и да су у складу са добром инжењерском праксом и одговарајућим техничким стандардима и прописима. 

1.90. ДПН гарантује добро извршење радова и правилно функционисање позиција из овог уговора (инсталација, делова инсталација и уграђене опреме). 

1.91. Гарантни период за Уговорне енергетске инсталације почиње да тече у тренутку почетка Периода Главне обавезе и траје до краја Уговорног периода.

1.92. Јавни партнер поверава ДПН-у сва права из техничких и/или финансијских гаранција које дају треће стране за Уговорне енергетске инсталације. 

1.93. У обиму у коме то дозвољава важећи закон, ДПН преузима одговорност за реализацију свих одштетних захтева по основу таквих техничких и/или финансијских гаранција, а у току трајања гарантног периода из члана 22.3 Уговора.

[bookmark: _Toc122520714]Обезбеђење извршења обавеза ДПН-а

1.94. Сврха, врста и износ обезбеђења

1.94.1. Да би се осигурало извршење активности у Припремном периоду и у Периоду имплементације, ДПН (или Приватни партнер, по њиховом избору) има обавезу да у року од 15 дана од дана ступања на снагу Уговора преда Јавном партнеру бланко соло меницу за добро извршење посла са овлашћењем за попуњавање на износ од 10% од вредности капиталне инвестиције ДПН-а на пројектовању и изградњи Уговорних енергетских инсталација.

1.94.2. Јавни партнер може уновчити меницу за извршење уговорне обавезе из члана 23.1.1. Уговора у случају да ДПН не буде извршавао своје уговорне обавезе у Припремном периоду и у Периоду имплементације у роковима и на начин предвиђен Уговором. 

1.94.3. ДПН/Приватни партнер обезбеђује и доставља Јавном партнеру оригиналне менице поменуте у члановима 23.1.1. Уговора са важношћу која истиче месец дана од започињања Периода Главне обавезе. 

1.94.4. Да би се осигурало извршење активности у Периоду Главне обавезе тј. несметана испорука потребне количине топлотне енергије, ДПН има обавезу да обезбеди бланко соло меницу за добро извршење посла са овлашћењем за попуњавање на износ од 10% од укупне вредности фиксног дела годишње накнаде. Почев од почетка Периода Главне обавезе, ДПН ће сваке године издавати Јавном партнеру бланко соло меницу на наведени износ до окончања Периода Главне обавезе, а на име доброг извршења посла у Периоду Главне обавезе са важношћу у трајању од годину дана од дана издавања. Укупна вредност годишње менице је израчуната према следећој формули:

Фиксни део накнаде без ПДВ-а (eвра/месец) x 12 x 0,10

1.94.5. ДПН обезбеђује и доставља Јавном партнеру прву бланко соло меницу поменуту у члану 21.1.6. Уговора најкасније месец дана пре датума започињања Периода Главне обавезе, а сваку следећу меницу месец дана пре почетка сваке године Периода Главне обавезе. 

1.95. Битни делови менице

1.95.1. ДПН ће обезбедити менице из члана 23.1. Уговора које су: 
(a) издате на име Јавног тела 2,

(b) безусловне,

(c) неопозиве,

(d) плативе на први позив.

1.96. Повраћај менице

1.96.1. Одговарајућа меница ће бити враћена Приватном партнеру, односно ДПН-у у року од осам дана од датума истека гаранције, односно бланко соло менице, која осигурава извршење активности у Припремном периоду и Периоду имплементације, односно Периоду Главне обавезе.

1.97. Сврха, врста и износ обезбеђења

1.97.1. Да би се обезбедило плаћање накнаде ДПН-у за испорку топлотне енергије сходно овом Уговору, Јавни партнер има обавезу да достави ДПН-у бланко соло менице, у складу са условима предвиђеним наредним члановима. 

1.97.2. Достављање меница од стране Јавног партнера врши се почев од Периода Главне обавезе до истека Уговора.  

1.97.3. Јавно тело 1 ће сваке године за време трајања Периода Главне обавезе издавати ДПН-у једну бланко соло меницу са овлашћењем да је ДПН попуни на износ до 100% од годишње вредности укупне накнаде као средство обезбеђења за вршење плаћања накнада за доступност система за производњу топлотне енергије и испоручену топлотну енергију. Јавно тело 1 је дужно да преда ДПН-у бланко соло менице, прописно оверене и потписане од овлашћених лица Јавног тела 1, заједно са меничним облашћењем за попуњавање менице, најкасније 7 дана пре почетка грејне сезоне (за наступајућу грејну сезону).

1.97.4. Јавно тело 2 ће сваке године за време трајања Периода Главне обавезе издавати ДПН-у једну бланко соло меницу са овлашћењем да је ДПН попуни на износ до 100% од годишње вредности укупне накнаде као средство обезбеђења за вршење плаћања накнада за доступност система за производњу топлотне енергије и испоручену топлотну енергију. Јавно тело 2 је дужно да преда ДПН-у бланко соло менице, прописно оверене и потписане од овлашћених лица Јавног тела 2, заједно са меничним облашћењем за попуњавање менице, најкасније 7 дана пре почетка грејне сезоне (за наступајућу грејну сезону).

1.97.5. ДПН-има обавезу да сваке године врати неискоришћене менице Јавном партнеру од претходне године, а Јавни партнер има обавезу да изда нове менице ДПН-у, тако да у сваком тренутку ДПН поседује 2 активне менице Јавног партнера по основу плаћања накнада за доступност система за производњу топлотне енергије и накнаде за испоручену топлотну енергију и реализоване мере унапређења тренутног стања.

1.98. Пенали за неизвршење обавеза

1.98.1. У случају да Јавни партнер до почетка Периода имплементације:  Приватном партнеру не обезбеди право проласка преко катастарских парцела неопходних за изградњу недостајућег, повезног топловода на Локацији 1 које изводи Приватни партнер, Јавни партнер је дужан да плаћа ДПН-у, почев од првог наредног дана, рачунајући од дана почетка Припремног периода, за сваки дан задоцњења у испуњењу наведене обавезе уговорну казну у износу од 0,04% вредности капиталне инвестиције ДПН-а на пројектовању и изградњи Котларнице 1 и/или Котларнице 2.

1.98.2. [bookmark: _Hlk83634318]Јавно тело 1 и Јавно тело 2 ће свако од њих појединачно, издати ДПН-у по 10 бланко соло меница, прописно регистрованих, са овлашћењем да их ДПН попуни, ради обезбеђења извршења обавезе из члана 24.2.1. Уговора најкасније до завршетка Припремног Периода. Јавно тело 1 и Јавно тело 2 имају обавезу да, на захтев ДПН, доставе додатне менице у случају да су претходно достављене менице активиране од стране ДПН-а. ДПН има обавезу да врати неактивиране менице из овог члана Јавном телу 1 и Јавном телу 2 по окончању радова на доградњи и реконструкцији Топловода .

1.98.3. У случају да Јавни партнер не закључи уговор о дугорочном закупу Локације 1 и/или Локације 2 или не изврши примопредају Локације 1 и/или Локације 2 у року из члана 11.1(c) Уговора, Јавно тело 1 и Јавно тело 2 ће бити у обавези да солидарно исплате ДПН-у уговорну казну у износу од 2.000,00 ЕУР за сваки дан кашњења у извршењу ове обавезе. Јавни партнер ће дуговати уговорну казну и у случају неизвршења обавеза из овог члана само у погледу једне од означених локација.

1.98.4. У случају да Јавни партнер не изврши обавезу довођења инфраструктурних прикључака до Уговорних енергетских инсталација под којима се подразумевају водоводни прикључци, прикључци за фекалну канализацију, довођење напојних каблова до главног разводног ормана Уговорних енергетских инсталација и довођење телекомуникационих и сигналних инсталација до одговарајућих ормана унутар Уговорних енергетских инсталација, као и ако не изврши своју обавезу изградње и довођења приступних саобраћајница до Уговорних енергетских инсталација, до краја Периода имплеметације, Јавни партнер је дужан да за сваки дан задоцњења у испуњењу наведене обавезе плаћа ДПН-у уговорну казну у износу од 0,04% вредности капиталне инвестиције ДПН-а на пројектовању и изградњи Котларнице 1 и/или Котларнице 2.

1.98.5. Јавно тело 1 и Јавно тело 2 ће, свако од њих појединачно, издати ДПН-у по 10 бланко соло меница, ради обезбеђења извршења обавезе из члана 24.2.4. Уговора у року од 10дана од дана почетка Припремног периода. Јавно тело 1 и Јавно тело 2 имају обавезу да, на захтев ДПН, доставе додатне менице у случају да су претходно достављене менице активиране од стране ДПН-а. ДПН има обавезу да врати неактивиране менице из овог члана Јавном телу 1 и Јавном телу 2 по окончању радова на довођењу свих инфраструктурних прикључака тј. прикључног гасовода (када буде доведен гас), до објеката Уговорних енергетских инсталација.

1.98.6. У случају прекорачења рока Периода имплементације из разлога наведених у члану 3.3.3. Уговора, Јавни партнер ће бити у обавези да исплати ДПН-у уговорну казну у износу од 2,000 евра за сваки дан кашњења у извршењу ових обавеза.

1.98.7. Уколико ДПН не обезбеди резервно грејање у складу са чланом 8.6.4. Уговора, Јавни партнер, поред права из члана 8.6.5. Уговора, има право да од ДПН-а захтева исплату додатног износа од 50% трошкова резервног грејања на име уговорне казне.

1.99. ДПН ће поштовати све важеће прописе из области безбедности и здравља на раду. ДПН има дужност да осигура да његове активности не проузрокују никакву опасност по трећа лица.

1.100. ДПН ће бити одговоран за сву штету коју претрпи Јавни партнер или трећа лица, а која проистекне из неправилног функционисања Уговорних енергетских инсталација. Такође, ДПН ће надокнадити Јавном партнеру или трећим лицима штету која је проузрокована намером или крајњом непажњом Подизвођача. У сваком случају, одговорност ДПН-а је ограничена на стварну штету, док је надокнада за потенцијалну изгубљену добит искључена.

1.101. ДПН неће бити одговоран за штету коју проузрокују Јавни партнер или његови запослени/службеници. Такође, Јавни партнер неће бити одговоран за штету коју проузрокује ДПН или његови запослени/службеници (осим уколико није другачије утврђено у овом Уговору).

1.102. ДПН ће организовати, током целог периода трајања Периода Главне обавезе, осигурање Уговорних енергетских инсталација од пожара, олуја, поплаве, земљотреса и свих других ризика који су нормално покривени по сједињеној полиси до вредности њихове замене. 

1.103. Поред тога, ДПН ће прибавити полису осигурања за покриће могућих штета које проистекну из његових активности као оператера Уговорних енергетских инсталација, или које настану из система и опреме за коју је он задужен. 

1.104. Износи покривени осигурањем ће бити: 

(a) за личну повреду или смрт и

(b) за друге физичке штете и финансијске губитке (укључујући и штету на Уговорном објекту).

1.105. Трошкове за напред поменута осигурања ће сносити ДПН.

1.106. Уколико ДПН не прибави осигурања поменута у овом члану или не пружи Јавном партнеру доказ о закљученим осигурањима и плаћеним премијама, Јавни партнер има право да независно закључи поменута осигурања о трошку ДПН-а. У том случају, Јавни партнер ће о томе обавестити ДПН у року од 15 дана од дана закључења осигурања.

1.107. Јавни партнер је обавезан да осигура, током трајања Уговорног периода, Топловод од свих ризика који су нормално покривени по сједињеној полиси.

1.108. Обе Уговорне стране ће поштовати све услове тих полиса осигурања.

1.109. Уколико се Уговорне енергетске инсталације оштете неким осигураним ризиком и могуће је да се оне оправе или замене, средства од полисе осигурања ће се уложити у оправку или замену Уговорних енергетских инсталација. 

1.110. Јавни партнер и ДПН ће најкасније у року од три дана од дана потписивања овог Уговора именовати своје Овлашћене представнике.

1.111. Јавни партнер и ДПН ће својим Овлашћеним представницима издати писано овлашћење за предузимање радњи у име и/или за рачун Јавног партнера, односно ДПН и/или представљање Јавног партнера, односно ДПН у свим правним и оперативним пословима везаним за Уговор, наводећи њихове комплетне контакт податке. Уговорна страна ће писано овлашћење упутити другој Уговорној страни у року из члана 27.1. Уговора.

1.112. Уколико након закључења овог Уговора дође до промене Овлашћених представника Уговорне стране и/или њихових контакт података, та Уговорна страна ће послати писано обавештење о овоме другој Уговорној страни у року од 3 дана од настанка такве промене.

1.113. Овлашћени представници уговорних страна ће имати сва права и овлашћења предвиђена Уговором, укључујући право на достављање документације и потребних информација, организовање и присуствовање састанцима и потписивање дописа и других аката које Уговорне стране достављају једна другој.

1.114. Свака информација, документ, захтев или налог упућен од лица која се сматрају Овлашћеним представницима друге уговорне стране, сматраће се пуноважним, те Уговорна страна не може трпети штетне последице уколико је овлашћење представника друге уговорне стране опозвано или ограничено, а Уговорна страна није о томе благовремено обавештена.

1.115. Осим уколико је Уговором другачије одређено, сва комуникација између уговорних страна одвијаће се у писаној форми и сва писмена морају бити потписана од стране Овлашћених лица.

1.116. Изјаве Уговорних страна које се односе на Уговор постају пуноважне и производе дејство од дана када их прими друга Уговорна страна, под условом да су достављене на адресе Овлашћених представника Уговорних страна наведених у писаном овлашћењу из члана 27.2. Уговора. Достављање на било коју другу адресу Уговорних страна не производи правно дејство, осим уколико је другачије прописано императивним одредбама српских прописа.

1.117. Уговорне стране се обавезују да размењују информације које могу бити од значаја за реализацију Уговора, укључујући, али не ограничавајући се на информације које се односе на промене Закона, интерних аката и процедура, персоналних и кадровских промена, стандарда као и свих околности које могу бити од значаја за извршење уговорних обавеза.

1.118. Промена прописа, у смислу овог Уговора, подразумева ступање на снагу нових прописа после дана закључења овог Уговора или измену и допуну прописа који важе на дан закључења овог Уговора, којима се смањују права или увећавају обавезе ДПН-а, а чије су последице повећање трошкова његовог пословања.

1.119. Под променама из претходног члана се посебно подразумевају оне које утичу на измену прописа који регулишу накнаду у вези емисије CО2, које би довеле до повећања трошкова пословања Приватног партнера.

1.120. Уколико наступи промена прописа у смислу чланова 29.1. и 29.2. Уговора, ДПН подноси Јавном партнеру предлог за измену одредби Уговора ради стављања ДПН-а у исти финансијски положај у којем је био на основу овог Уговора непосредно пре наступања промене прописа. 

1.121. Јавни партнер је дужан да у року од 30 дана од дана подношења предлога за измену уговорних одредби од стране ДПН-а приступи измени овог Уговора, односно закључењу анекса Уговора са ДПН-ом којим се ДПН ставља у онај финансијски положај у коме би био да није дошло до промене прописа.

1.122. Уколико Јавни партнер не приступи закључењу анекса Уговора у складу са чланом 29.2. Уговора у случају промене прописа која подразумева повећање трошкова ДПН-а услед увођења накнада, такси и других новчаних обавеза везаних за емисију CО2, односно других штетних емисија, ДПН је овлашћен да у накнаду из одељка 17. Уговора укључи износе тих накнада, такси и других новчаних обавеза.

1.123. Виша сила, у смислу овог члана, представља догађај и/или околност за који не одговара ни једна ни друга Уговорна страна односно догађај који је изван контроле Уговорних страна, чије се дејство није могло предвидети, избећи нити отклонити, укључујући, али не ограничавајући се на:

(a) Природне катастрофе, елементарне и друге веће непогоде, као што су пожар, екплозија, удар грома, поплава, бујица, земљотрес, одроњавање и клизање земљишта, атмосферске непогоде и други облици катастрофалних временских услова и сличне појаве већих размера које могу да угрозе здравље и животе људи или да проузрокују штету већег обима;

(b) Ратно и ванредно стање, тероризам, оружани сукоб, јавне демонстрације, нереди, револуције, штрајк (искључујући штрајк радне снаге Уговорних страна, али укључујући нпр. штрајк радне снаге Оператора дистрибутивног система или другог органа који обављају делатност која је од значаја за реализацију обавеза Уговорних страна по овом Уговору), епидемије заразних болести;

(c) Поступање државног органа, имаоца јавног овлашћења, органа аутономне покрајне или органа јединице локалне самоуправе које има за последицу да лиценца, дозвола, одобрење или неко друго овлашћење које је неопходно за извршавање обавеза или остваривање права престане да буде пуноважно или не остане на снази или не буде издато, измењено, или продужено у прописаним роковима на захтев који је предат под условом да се поступање надлежног органа не може приписати у кривицу незаконитом или несавесном поступању Уговорних страна; 
(d) Акт национализације или екпропријације Топлане;

(e) Делимичан или потпун прекид рада система или дела система за време важења  одлуке о проглашењу ванредне ситуације за територију Републике Србије односно аутономне покрајине или јединице локалне самоуправе на чијој територији се налазе Уговорне енергетске инсталације.

1.124. Уколико услед дејства више силе једна Уговорна страна није у могућности да извршава своје обавезе у складу са овим Уговором, та Уговорна страна је дужна да о томе обавести другу Уговорну страну одмах након сазнања за догађај који онемогућава извршење обавеза по овом Уговору, односно чим то буде разумно могуће након појаве таквих догађаја  и/или околности.

1.125. Обавештење из члана 32.1. мора бити писано и мора садржати разлоге и последице догађаја и/или околности више силе, назнаку обавеза које је Уговорна страна спречена да испуни у току трајања таквих догађаја и/или околности, као и назнаку очекиваног рока немогућности испуњења преузетих обавеза.

1.126. У току трајања догађаја и/или околности које представљају вишу силу у складу са чланом 31.1. овог Уговора, Уговор остаје на снази, али ће Уговорни период ће бити привремено суспендован, а обавезе из овог Уговора ће бити привремено одложене све до момента окончања догађаја и/или околности које представљају вишу силу.

1.127. Након окончања догађаја и/или околности које представљају вишу силу, Уговорни период ће бити продужен за време једнако времену трајања догађаја и/или околности који представљају вишу силу и свака Уговорна страна ће бити дужна да настави са уредним извршењем обавеза по овом Уговору.

1.128. У случају да догађаји и/или околности које представљају вишу силу трају дуже од 240 узастопних дана, обе Уговорне стране ће имати право да једнострано раскину овај Уговор са тренутним дејством.

1.129. Последице раскида Уговора због наступања више силе 

1.129.1. У случају да једнострани раскид Уговора наступи у Припремном периоду, Јавни партнер ће надокнадити ДПН-у све разумне и оправдане трошкове које је ДПН имао током Припремног периода у вези са реализацијом Припремних активности, укључујући али не ограничавајући се на израду потребне пројектно-техничке документације за Уговорне енергетске инсталације (идејни пројекат и пројекат за извођење, пројекат за грађевинску дозволу уколико је неопходан, и сл.), набавку неопходног материјала и опреме и све друге трошкове које је ДПН сносио у циљу омогућавања отпочињања Периода имплементације.

1.129.2. У случају да једнострани раскид Уговора наступи у Периоду имплементације Јавни партнер ће надокнадити ДПН-у:

(a) Све разумне и оправдане трошкове које је ДПН имао током Припремног периода у вези са реализацијом Припремних активности наведене у члану 32.6.1. Уговора.

(b) Све разумне и оправдане трошкове које је ДПН имао током Периода имплементације у вези са реализацијом Активности имплементације, укључујући али не ограничавајући се на вредност грађевинских радова које је ДПН реализовао у погледу израдње, уградње, инсталaције и Пуштања у пробни рад инсталација, њихових делова и опреме везано за реализацију Уговорних енергетских инсталација. За ове потребе Уговорне стране ће ангажовати независно стручно лице, које ће определити укупну вредност изведених радова, односно вредност извршене инвестиције на страни ДПН-а, све до момента када је наступио раскид Уговора.

1.129.3. У случају да једнострани раскид Уговора наступи у Периоду Главне обавезеДПН ће имати право на надокнаду вредности укупне инвестиције која подразумева укупан износ уложених средстава на име пројектовања, финансирања, изградње, опремања и инсталације Уговорних енергетских инсталација умањено за исплаћене износе фиксног дела накнаде из одељка 18 Уговора које је исплатио Јавни партнер до тренутка раскида овог Уговора.

1.130. Уговор престаје да важи даном истека Уговорног периода.

1.131. Уговорне стране имају право да једнострано раскину Уговор пре његовог истека искључиво из оправданих разлога наведених у одељку 34. Уговора.

1.132. Опште одредбе

1.132.1. Уговорне стране могу једнострано раскинути уговор под условима прописаним у члановима 34.2. и 34.3. Уговора упућивањем писаног обавештења о раскиду Уговора другој страни најмање 60 дана унапред.

1.132.2. Обавештење о раскиду Уговора сматраће се уредно урученим уколико га прими Овлашћени представник друге Уговорне стране и сви рокови везани за раскид Уговора почињу да теку од момента пријема овог обавештења.

1.133. Једнострани раскид Уговора од стране Јавног партнера

1.133.1. Јавни партнер може раскинути Уговор једнострано, упућивањем писаног обавештења о раскиду Уговора Приватном партнеру, из следећих разлога:

(a) Уколико ДПН за производњу топлотне енергије не користи  енергенте чије је коришћење договорено Уговором, односно ако користи фосилна горива осим CNG (течног нафтног гаса) и/или природног гаса;

(b) Уколико је над ДПН-ом правноснажно отворен стечајни поступак или је покренут поступак добровољне или принудне ликвидације.

1.133.2. У случају да Јавни партнер једнострано раскине Уговор у било ком периоду трајања Уговора у складу са чланом 34.2.1. Уговора, Јавни партнер ће имати право на накнаду стварне претрпљене штете у складу са важећим законом.

1.133.3. У случају да Јавни партнер једнострано раскине Уговор у било ком периоду трајања Уговора у складу са чланом 34.2.1. Уговора, Јавни партнер ће бити у обавези да надокнади ДПН-у целокупну вредност инвестиције на изградњи Уговорних енергетских инсталација извршене у складу са Уговором до момента раскида, а сва инсталирана опрема Уговорних енергетских инсталација прелази у својину Јавног партнера.

1.134. Једнострани раскид Уговора од стране Приватног партнера

1.134.1. Приватни партнер може раскинути Уговор једнострано, упућивањем писаног обавештења о раскиду Уговора Јавном партнеру, из следећих разлога:

(a) Уколико Јавни партнер не изврши плаћање накнаде ДПН-у складу са чланом одељком 18. Уговора, и то кумулативно шест месечних накнада у току једне обрачунске године, при чему ће у овај обрачун бити укључене и све неплаћене накнаде из претходне обрачунске године, ако постоје;

(b) Уколико Јавни партнер не изврши плаћање ДПН-у три узастопне месечне накнаде за испоручену топлотну енергију у складу са чланом одељком 18. Уговора;

(c) Уколико Јавни партнер, супротно члану 13.1. Уговора, не користи Уговорене енергетске инсталације као искључиви извор испоруке топлотне енергије за све Уговорне објекте;

(d) Уколико због неправилног одржавања Топловода од стране Јавног партнера ДПН није у могућности да врши уговорену испоруку топлотне енергије у трајању од најмање 30 дана, а недостаци не буду отклоњени ни у накнадном року од 30 дана од упућивања захтева ДПН-а Јавном партнеру;

(e) Уколико дође до промене прописа у складу са чланом 30.1. и 30.2. Уговора, а Јавни партнер одбије предлог ДПН-а за измену Уговора.

1.134.2. У случају да ДПН раскине Уговор у складу са чланом 34.3.1. Уговора, Јавни партнер је у обавези да ДПН-у, у року од 15 дана од дана раскида, једнократно исплати укупан преостали износ фиксне накнаде из одељка 18. Уговора, од дана раскида до краја Уговорног периода и да ДПН/Приватном партнеру исплати износ измакле користи коју би ДПН/Приватни партнер остварио до краја Уговорног периода да није дошло до раскида Уговора.

1.134.3. Након исплате накнаде из члана 34.3.2. Уговора, ДПН се обавезује да пренесе право својине на Уговорним енергетским инсталацијама на Јавног партнера.

1.135. У случају да између Уговорних страна настане неспоразум техничке природе који произлази из чланова 8.4.6, 10.1.2, 11.6, 16.4.2 и 16.7.4. Уговора, Уговорне стране ће настојати да такав неспоразум реше мирним путем.

1.136. Уколико Уговорне стране у року од 60 дана од дана настанка таквог неспоразума не реше технички неспоразум мирним путем, технички неспоразум ће бити упућен на решавање независном експертском одбору („Експертски одбор“), који ће бити сачињен од три експерта за област која је предмет техничког неспоразума (овлашћени судски вештаци за спорну област, стручна лица која поседују одговарајуће лиценце).

1.137. У року од 7 дана од истека рока из члана 35.2. Уговора, свака Уговорна страна ће именовати по једног члана Експертског одбора, а председавајућег члана Експертског одбора ће споразумно именовати експерти које су именовале Уговорне стране у даљем року од 7 дана. 

1.138. У случају да једна страна одбије или пропусти да именује члана Експертског одбора у року из члана 35.3. Уговора, технички неспоразум ће бити решен од стране члана који је одредила друга уговорна страна и његова одлука ће бити обавезујућа за обе Уговорне стране.

1.139. Свака Уговорна страна је овлашћена да Експертском одбору упути захтев за решење техничког неспоразума, у ком ће навести све релевантне чињенице и уз који ће доставити сву релевантну документацију на којој заснива захтев.
 
1.140. Експертски одбор ће захтев за решење техничког неспоразума, заједно са пратећом документацијом, доставити другој Уговорној страни, која је овлашћена да се изјасни на захтев у року од 15 дана од пријема. 

1.141. Након пријема изјашњења друге Уговорне стране, односно истека рока за изјашњење, Експертски одбор ће у року од 60 дана применом правила струке донети коначну одлуку о техничком неспоразуму.

1.142. Накнаду за рад Експертског одбора на решавању техничког неспоразума ће платити страна која изгуби спор, као и трошкове ангажовања правних саветника и остале трошкове друге Уговорне стране које проистекну у вези решавања техничког неспоразума.

1.143. Уколико је услед неспоразума техничке природе који је упућен на решавање Експертском одбору Уговорна страна онемогућена у извршењу одређених уговорних обавеза, искључујући обавезу Јавног партнера да Приватном партнеру плати накнаду у складу са одељком 18. Уговора, рок за извршење тих обавеза Уговорне стране ће бити суспендован током периода који почиње на датум када је Уговорна страна поднела Експертском одбору захтев за решавање техничког неспоразума и који се завршава на датум када је донета одлука Експертског одбора о решењу техничког неспоразума.

1.144. Уговорне стране ће настојати да све спорове које настану у вези са овим Уговором реше споразумно.

1.145. Уколико Уговорне стране не успеју да реше спор на споразуман начин, Уговорне стране су сагласне да сваки спор из овог Уговора или у вези са овим Уговором буде коначно решен пред арбитражом организованом у складу са Правилником Сталне арбитраже при Привредној комори Србије. Спор ће решити арбитражно веће од три арбитра, седиште арбитраже ће бити у Зајечару, језик арбитраже ће бити српски, а меродавно материјално право је право Републике Србије. 

1.146. Уговорне стране се обавезују да ће чувати као поверљиве информације којима добију приступ у вези са овим Уговором и да их неће, без сагласности друге Уговорне стране, одавати, саопштавати или преносити трећим лицима, осим уколико се то од њих захтева према императивним одредбама закона, као и да ће учинити све што је у њиховој моћи да спречи одавање информација од стране наведених лица.

1.147. Уколико било које питање које захтева договор ненамерно није дефинисано овим Уговором, Уговорне стране су сагласне да исправе тај пропуст тако што ће допунити Уговор у том погледу, на начин који је компатибилан са овим Уговором.

1.148. Измене и допуне Уговора производиће дејство и обавезивати уговорне стране, само уколико су сачињене у писаној форми, одобрене и потписане од стране овлашћених лица сваке Уговорне стране.

1.149. Ниједна Уговорна страна није овлашћена да Уговор уступи трећем лицу, без претходне писане сагласности друге Уговорне стране.

1.150. Уступање Уговора може бити извршено само лицу које ће преузети сва права и обавезе Уговорне стране по овом Уговору и које има правно својство, сва овлашћења и финансијска средства потребна да би постала Уговорна страна у овом Уговору и извршавао обавезе предвиђене Уговором.

1.151. У случају да за време Уговорног периода дође до промене Закона којима се регулише надлежност за поверавање делатности које су предмет Уговора, Уговор наставља да важи под условима под којима је закључен, уз обавезу Приватног партнера и правног следбеника Јавног партнера да закључе Анекс Уговора у писаној форми, који ће бити потписан од стране овлашћених лица Приватног партнера и правног следбеника Јавног партнера.

1.152. Закључење Анекса Уговора у складу са чланом 39.3. Уговора се неће сматрати уступањем Уговора и не може имати утицаја на права и обавезе Уговорних страна предвиђених Уговором.

1.153. Уколико се једна од страна потписница Уговора, у складу са Уговором или по закону, замени неким правним следбеником, друга Уговорна страна је обавезна, без мењања своје сопствене одговорности за извршење Уговора и у мери у којој је то дозвољено по меродавном праву, да призна тог следбеника као нову страну потписницу Уговора и да пренесе сва постојећа права и обавезе на тог следбеника. 

1.154. Обе Уговорне стране имају право да преносе своја права и дужности из овог Уговора у њиховој целости на неко треће лице. Ово подлеже сагласности те друге Уговорне стране. Друга Уговорна страна не може да одбије сагласност на ту замену друге Уговорне стране без довољно оправдања. У случају промене Јавног тела 2, остаје на снази обавеза Јавног тела 1. 

1.155. Уколико једна од Уговорних страна крши обавезе у погледу преноса права и обавеза по овом Уговору неком правном следбенику, друга Уговорна страна има право да раскине Уговор без претходног обавештења и да захтева накнаду штете.

1.156. Ништавост једне или више одредби Уговора не повлачи ништавост других одредби ни читавог Уговора. 

1.157. Уговорне стране су сагласне да ће, у случају да је било која одредба Уговора неважећа, као и уколико се у извршењу овог Уговора открије неки пропуст који захтева договор, та одредба бити замењена одредбом која је најбоље усклађена са комерцијалном сврхом те неважеће одредбе. 

1.158. Саставни део овог Уговора чине Прилог 1 – Уговорни објекти, Прилог 2 – Пројектни задатак и Уговорне енергетске инсталације, Прилог 3 – Топловод и Прилог 4 - Модели Уговора о дугорочном закупу.

1.159. Овај Уговор је сачињен у 6 (шест) идентичних примерака, од којих свака Уговорна страна задржава 2 (два).


	За Јавног партнера:
	За ДПН:

	

____________________
	

__________________

	(Печат и потпис Овлашћеног представника Јавног тела 1)
	(Печат и потпис Овлашћеног представника)

	

____________________
	

	(Печат и потпис Овлашћеног представника Јавног тела 2)
	

	

За Приватног партнера:

	

____________________

	(Печат и потпис Приватног партнера)



Наручилац обавештава да, приликом сачињавања понуде, употреба печата није обавезна, а све у складу са чл. 1. ст. 2. Правилника о допуни Правилника о обавезним елементима конкурсне документације у поступцима јавних набавки и начину доказивања испуњености услова “Сл. гласник РС” бр. 41/2019 од 11.06.2019. године, који је ступио на снагу 19.06.2019. године.

